Raskrinkano u: Dezinformacije o restriktivnim mjerama kao uža specijalnost portala Zabava 24h (4)\nZbog najavljenih niskih temperatura moguća je mestimična poledica na putevima, posebno duž reka, u kotlinama, klisurama kao i na mostovima, a ponegde će bit i magle, navedeno je u saopštenju.\nMagle trenutno ima na pravcu Gazivode-Zubin Potok-Zupče-Uljare-Kosovska Mitrovica, gde su mogući i odroni.\nObustavljen je saobraćaj u oba smera na deonici Novi Sad (Sirig)-Petrovaradin (Račkog) zbog radova na izgradnji nadvožnjaka, a zbog oštećenja pločastog propusta zatvoren je most preko Kravaričke reke na putu Lis-Arilje.\nUkoliko ne dođe do promene vremenskih uslova, deonica Jošanička Banja-Kopaonik biće zatvorena za sav saobraćaj od 17. do 18. novembra, od 7 do 17 časova, zbog radova na putu.\nKamioni na izlaz iz zemlje na prelazima sa Hrvatskom Batrovci i Šid čekaju po dva sata, a na prelazu Bačka Palanka i na prelazima Horgoš sa Madjarskom i Gradina sa Bugarskom sat vremena.


Kulturno-istorijski tragovi u užičkom kraju potiču iz ranih perioda ljudske civilizacije. Na ovom području su otkrivena brojna arheološka nalazišta iz doba Kelta, Ilira, kao i iz doba Rimljana.Na mestu današnjeg Užica u Rimsko doba nalazio se Municipium Capedunum.\nUžice je pod tursku vlast potpalo1463.godine. Engleski putopisac Andrej Arčibald Paton je zabeležio da je i u tursko vreme, krajem XVIII veka, Užice bilo važan privredni centar sa razvijenim zanatstvom i trgovinom, pa i najveća varoš u Srbiji posle Beograda. Užice je od Turaka prvi put (ali nakratko) oslobođeno u Prvom srpskom ustanku 1805.godine, a tursko stanovništvo ga je potpuno napustilo 1862.godine posle velikog požara kada je spaljeno do temelja.\nOdlaskom Turaka Užice se naglo urbanizuje i ekonomski napreduje, što se odražava i na način života srpskih trgovačkih i zanatlijskih porodica iz Užica.\nUžička "Realka" je otvorena 1839. godine. Tada je bila najveća škola u Srbiji posle "Velike škole" u Beogradu. Danas ova gimnazija nosi naziv "Miodrag Milovanović - Lune".\nDrugog avgusta 1900.godine na reci Đetinji u Užicu podignuta je prva hidrocentrala sa generatorom trofazne struje u Srbiji, i to samo pet godina posle podizanja iste takve na reci Nijagari u Americi. Njena gradnja bila je teška i skupa, ali po završetku radova počelo je novo doba obeleženo sveopštom primenom električne energije. Kada je pravljena železnička pruga Beograd-Bar onemogućen je rad centale. Ipak, za proslavu stogodišnjice od njene izgradnje, stara centrala je potpuno obnovljena i osposobljena za rad.\nI posle Prvog i Drugog svetskog rata, bogata istorijska i kulturna prošlost, tradicionalna moralna i duhovna snaga ponovo su oživele u slobodnoj zemlji. Užice u vreme obnove i izgradnje dobija izgled modernog grada; niču nove ulice, trgovi, višespratnice...Privreda od pre rata je obnovljena i nastavljen je njen dalji razvoj. Razvijaju se nove industrijske grane: obojena metalurgija, hemijska industrija, građevinarstvo, drumski saobraćaj...


„Sojuz MS-04“ uspešno poleteo sa Bajkonura (video) - Sputnjik Srbija\n23:11 09 Jul 2020\n„Sojuz MS-04“ uspešno poleteo sa Bajkonura (video)\n09:48 20.04.2017 (osveženo 21:09 20.04.2017) Preuzmite kraći link\nLetelica će astronauta NASA Džeka Fišera i ruskog kosmonauta Fjodora Jurčihina dovesti na Međunarodnu svemirsku stanicu (MSS), rekao je Sputnjiku predstavnik ruske svemirske agencije „Roskosmos“.\nLansiranje je izvršeno sa Gagarinovog starta na „Bajkonuru“, rekao je predstavnik „Roskosmosa“ i dodao da će unapređena letilica „Sojuz“ poneti 70 kilograma prehrambenih proizvoda.\nLetelica „Sojuz MS-04“ ima unapređeni navigacioni sistem, novi komunikacioni sistem i modernizovano sistem za pristajanje. Letilica takođe ima veću površinu solarnih ćelija, što joj omogućava da generiše više energije.\n„Sojuz MS-04“ uspešno poleteo sa Bajkonura\npoletanje, kosmodrom Bajkonur, MSS, Međunarodna svemirska stanica, Roskosmos, NASA, Kazahstan


Otvaranje granice donekle ublažilo turistički kolaps Crne Gore - U Budvi u septembru više gostiju nego tokom glavne sezone | Turistički žurnal\nOtvaranje granice donekle ublažilo turistički kolaps Crne Gore – U Budvi u septembru više gostiju nego tokom glavne sezone\nOd Jaza do Buljarice, prema poslednjim podacima Turističke organizacije Budve (TOB), boravi oko 8.300 gostiju, što je daleko više nego tokom glavne turističke sezone.\nVijesti pišu da je to četiri puta manje u poređenju sa prošlom godinom. Ipak, takvi podaci ohrabruju, ako se uzme u obzir da je trenutna popunjenost kapaciteta daleko veća nego u junu, julu, pa čak i avgustu.\nOtvaranjem granica donekle se ublažio turistički kolaps, pa trenutno u Budvi u hotelima, kako su Vijestima kazali iz TO Budve, boravi 5.500 gostiju, dok je 2.800 u privatnom smeštaju.\n– Kada je u pitanju struktura, u našem gradu borave turisti iz Srbije, Bosne i Hercegovine, Ukrajine, Albanije, Kosova, Belorusije i Rusije – naveli su u lokalnoj turističkoj organizaciji.\nU TO Budva su optimisti da će predstojeći period biti srećniji, bezbedniji i uspešniji za sve građane.\n– Tokom jula, bez obzira na simbolične brojke, turisti iz susedne države su bili na četvrtom mestu, iza domaćih gostiju, te Ukrajine i Belorusije. Tokom avgusta, gosti iz Bosne i Hercegovine postaju dominantni i čine skoro trećinu u ukupnom broju dolazaka i noćenja. U hotelskom smeštaju čine najbrojnije goste i to u najkvalitetnijim i visokorangiranim luksuznim hotelima na samoj obali – saopštili su iz TO Budve.\nOtvaranjem granica sa Srbijom primetno je, kako su dodali, povećanje broja gostiju i sa tog, veoma značajnog tržišta, kako u privatnom smeštaju, tako i u hotelima i pored toga što predstoji period postsezone koji je više karakterističan za dolazak gostiju sa zapadnoevropskog tržišta.\nKako su naveli, pored gostiju iz regiona, tokom ovogodišnjih letnjih meseci u hotelima su najbrojniji bili turisti iz Ukrajine i Belorusije.\n– Turisti iz zemalja zapadne Evrope prisutni su, ali u znatno manjem broju. Nažalost, poslednju deceniju najbrojniji budvanski gosti – Rusi, ovoga leta zbog zatvorenih granica nisu bili u prilici da uživaju u svim blagodetima lepote naše prirode, zbog kojih je veliki broj ruskih porodica i odlučio da baš ovde ostane da živi. Turistička privreda, ipak, još se nada da će iz Rusije krenuti avio letovi, jer sva istraživanja govore da postoji veliko interesovanje njihovih građana – naveli su iz TOB-a.\nOčekivanja su, kako su rekli, usmerena i ka zapadnoevropskom tržištu.\nNa teritoriji Srbije, kako su naveli u TO Budva, u toku je intenzivna outdor i PR kampanja sa prepoznatljivom porukom “Budva, ljubav koja traje”.\n– Promocija našeg grada je primetna i u Makedoniji, Bosni i Hercegovini i Albaniji. U saradnji sa hotelijerima, ugostiteljima, turističkim agencijama i drugim relevantnim subjektima priprema se marketing strategija za 2021. godinu, naravno, pod uslovom da naredna godina bude godina oporavka – naveli su u TOB-u.\nU julu i avgustu državni minimalci za turističke vodiče, ugostitelje i umetnike – Nezaposlenima po 60 EUR pomoći\nAntička bajka – Epidaurus


2 Jula, 2012 07:46\nMjere koje bi dovele do smanjenja deficita, tj. rasta potražnje za izvoznim proizvodima BiH se nalaze u rukama kako domaćih, tako i evropskih donosilaca odluka\nIzvoz iz Bosne i Hercegovine je, nakon snažnog pada od 23,42 posto u 2009. godini, rastao po prosječnoj stopi od preko 26 posto tokom 2010. i 2011, da bi zabilježio pad od 7,17 posto za prvih pet mjeseci u ovoj godini.\nObim vanjskotrgovinske razmjene porastao za 19,63 posto tokom prvih pet mjeseci 2011, u odnosu na isti period prethodne godine, dok je isti pokazatelj za prvih pet mjeseci 2012. manji za skoro dva posto.\nVrijednost koeficijenta pokrivenosti uvoza izvozom se kretala oko prosječnog nivoa nešto ispod 50 posto tj. u rasponu od 41,75 posto u 2008, do 56,45 posto u 2011, dok njegova vrijednost iznosi 51,79 posto za prvih pet mjeseci tekuće godine, ističe se u analizi Odjela za makroekonomsku analizu Uprave za indirektno oprezivanje BiH (UIOBiH).\nKada su u pitanju vrijednosti uvoza na mjesečnom nivou za period 2007 – 2012, ekonomisti UIOBiH su zabilježili da su vrijednosti uvoza za januar i mart u ovoj godini dostigle rekord.\nAko posmatramo udio vrijednosti uvoza ove grupe proizvoda u vrijednosti ukupnog izvoza, vidljivo je da on dostiže vrijednost od 43,2 posto u 2012, što znači da skoro polovina vrijednosti izvoza BiH odlazi na uvoz ove grupe proizvoda.\nPitanje ulaska Hrvatske u EU\n„Po podacima koji su bili predmet analize, može se vidjeti da vrijednost uvoza nastavlja da raste sa dominantnim učešćem proizvoda mineralnog porijekla. Da li će se nastaviti ispoljeni trend zavisi prvenstveno od potreba BiH privrede kao i od cijena sirovog ulja (nafte) na međunarodnom tržištu. Ono što je evidentno je to da korelacijska veza vrijednosti uvoza ove grupe proizvoda i prikupljene akcizne obaveze (koja se obračunava po litri) na derivate sirovog ulja (nafte) postaje slabija”, ukazuju ekonomisti UIOBiH.\nMjere koje bi dovele do smanjenja deficita, tj. rasta potražnje za izvoznim proizvodima BiH se nalaze u rukama kako domaćih, tako i evropskih donosilaca odluka.


Odata pošta Mao Cedungu : Nadlanu.com\nObjavljeno 26. dec 2013. / 14:14:37\nSkroman i diskretan način obeležavanja godišnjice pokazao je osetljivo balansiranje kojim se koristi novo rukovodstvo Komunističke partije Kine, postavljeno prošle godine, u odnosu na stavove građana prema Maovoj zaostavštini.\nPredsednik Kine i lider Komunističke partije Si Điping je, zajedno s drugim liderima, odao poštu osnivaču komunističke države posetom njegovom mauzoleju na trgu Tjenanmen u centru Pekinga, izvestila je kineska agencija Sinhua.\nPovodom godišnjice, kineski lideri su se tri puta poklonili pred statuom Maoa Cedunga. Odajući mu poštu, kineski lideri su "zajednički podsetili na slavna dostignuća druga Mao Cedunga", javila je Sinhua.\nZnak relativno potcenjivačkog pristupa partije obeležavanju godišnjice bilo je to što Maov rođendan nije pomenut na naslovnoj strani partijskog biltena Narodni dnevnik, navodi Asošiejted pres.\nI TAKO MI 28 GODINA: Lepa Brena prisetila se venčanja sa…\nDVE GODINE LJUBAVI: Jovana Tomić i Sanja Stanković slave na…\nMALO RUŽA IZ BAŠTE ZA LJUBAV: Bogoljub i Milanka Karić…\nNa strani sedam list slavi Maoa kako briljantnog "proleterskog revolucionara, stratega i teoretičara", u komentaru koji zauzima celu stranicu, uz uvodnik u kojem se kaže da bi "najbolja komemoracija" Maou bila u tome da budu nastavljene ekonomske reforme.\nNa obeležavanjima su izbegnute rasprave o centralnoj ulozi Maoa u najgorim kineskim posleratnim tragedijama - Velikom skoku napred i Kulturnoj revoluciji, u kojima su milioni umrli usled gladi i progona, navodi AP.\nGodišnjica rođenja Maoa Cedunga obeležena je desetinama simpozijuma, izložbi, koncerata i specijalnih televizijskih emisija.\ngodišnjicamao ce tungobeležavanje


KRUGU POTROŠAČA - Glas Podrinja\nELIKSIR NATURA PREPOZNATLjIVI ŠIROKOM\n“Eliksir Natura” je kompanija koja se predstavila na tržištu osvežavajućih bezalkoholnih pića sa proizvodima koji su napravljeni od visokokvalitetnih sirovina. Kao ambiciozan i značajan razvojni projekat matične kompanije, predstavljena je tržištu krajnjih potrošača široka paleta osvežavajućih napitaka. Kompanija je počela sa radom 2010. godine i svoje proizvode plasira na tržištu Srbije, Crne Gore i jednom delu Bosne i Hercegovine.\nPrvi brendovi koje je kompanija plasirala na tržište su “Fešta” ”Fešta Freš” i “Pehar”, a uz dobru marketinšku kampanju, u tom trentku za kratko vreme su zauzeli dobar deo tržišta u Srbiji i postali prepoznatljivi širokom krugu potrošača. Kompanija je prateći potrebe tržišta i potrošača od 2014. dopunila svoju ponudu brendovima linijom gaziranih napitaka “JU”, koja je trenutno nosilac prodaje, linijom “Popi” sokova za decu, “Mia i ja”, “Maša i medved”, “Snupi”, i “Kalimero”. Trenutno na tržište plasira preko 40 različitih svojih proizvoda.\nOsim svojih robnih marki koje Eliksir plasira na tržište, “Eliksir Natura” uslužno radi i nekoliko robnih marki za velike trgovačke lance.\nKompanija, čije je sedište na periferiji grada trenutno zapošljava 40 radnika i sarađuje sa preko 250 partnera preko kojih plasira svoje proizvode do krajnjih potrošača. Sledeći viziju matične kompanije, ciljevi “Eliksir Nature” su dugoročno postavljeni i orijetnisani na razvoj sopstvenih brendova, kako bi u Srbiji i regionu ponudili najširu paletu kvalitetnih proizvoda, proizvedenih najsavremnijim tehnologijama.\nKompanija poseduje najmoderniju i potpuno automatizovanu opremu za proizvodnju negaziranih i gaziranih osvežavajućih bezalkoholnih pića. “Eliksir Natura” koristi isključivo sertifikovane i proverene dobavljače koji su na svetskom nivou najeminentniji. Firma posebno obraća pažnju na kontrolu bezbednosti svojih proizvoda i na dnevnom nivou uzorkuje i vrši kontrolu svih svojih proizvoda i sirovina u saradnji sa Zavodom za zaštitu zdravlja Šabac.\n-Kapaciteti firme na godišnjem nivou iznose oko 30 miliona litara. Na početku rada, kompanija je proizvodila između 5 i 6 miliona litara, a sada proizvodi i plasira na tržište oko 12 miliona litara na godišnjem nivou.\nPrema rečima generalnog direktora “Eliksir Natura” Mihaila Paunovića, kompanija radi na tome da nastavi sa rastom kao što je to bio slučaj u prethodnim godinama, kada je rast bio u proseku 20 procenata po godini i za cilj ima da zadrži trend rasta i u narednim godinama.\n-Trend rasta se očekuje kako kroz proširenje asortimana kod kupaca sa kojima trenutno poslujemo, tako i kroz povećanja palete brendova koje ćemo plasirati na tržište, kao i novih kupaca sa kojima planiramo da uspostavimo saradnju. Kompanija trenutno razvija novi brend koji će biti plasiran na tržište u narednih mesec dana i od koga očekujemo da dodatno podigne volumen prodaje i da uvrsti Eliksir Naturu među najozbiljnije proizvođače osvežavajućih bezalkoholnih pića na našoj teritoriji – istakao je Mihailo.


UEFA danas potvrdila: Protiv koga u kvalifikacijama za Mundijal 2022 neće moći igrati Zmajevi, kakav je plan za baraž - Zenicablog\nUEFA danas potvrdila: Protiv koga u kvalifikacijama za Mundijal 2022 neće moći igrati Zmajevi, kakav je plan za baraž – Fudbalska A reprezentacija Bosne i Hercegovine u novembru ove godine saznat će prtivnike u kvalifikacijama za Svjetsko prvenstvo 2022. godine.\nEvropska fudbalska federacije (UEFA) još nije odredila datum žrijeba, ali je na sastanku Izvršnog odbora odlučila kakav će biti format kvalifikacija.\nTako će pet kvalifikacionih grupa imati šest reprezentacije (grupe F-J), a preostalih pet imat će po pet timova (grupe A-E).\nTakođer, odlučeno je i da u istoj grupi ne može biti više od tri reprezentacije država u kojima je veliki problem igrati zimi – Bjelorusija, Estonija, Farski Otoci, Finska, Island, Latvija, Litvanija, Norveška, Rusija i Ukrajina.\nMundijal u Kataru, na kojem će nastupiti 32 reprezentacije, počet će 21. novembra 2022, a završit će 18. decembra 2022. godine.\nTagovibih kvalifikacije mundijal N/FS BiH plan reprezentacija sp stanje žrijeb


Lajčak sutra u poseti Prištini\nSpecijalni izaslanik Evropske unije za dijalog Beograda i Prištine Miroslav Lajčak, posetiće Kosovo u utorak, piše Koha.\nMiroslav Lajčak (Foto Kim)\nPosetu Lajčaka najavio je politički savetnik u vladi Avdulaha Hotija, Džavit Bećiri, prenosi Koha.\n„Lajčak će doći na Kosovo sutra u posetu i sastaće se sa premijerom Hotijem, ne znamo tačno vreme, ali Kancelarija premijera obavestiće javnost tome“, rekao je Bećiri za Kohu.\nNakon posete Kosovu, Lajčak će u četvrtak posetiti Beograd, gde će boraviti dva dana, prenosi Tanjug.\nZa posetu Beogradu i Prištini Miroslav Lajčak se odlučio u nameri da odblokira pitanje Zajednice srpskih opština, rekao je Tanjugu visoki zvaničnik EU upoznat za procesom pregovora.\nCelokupni proces dijaloga Beograda i Prištine trenutno stagnira zbog odbijanja albanske strane da razgovara o primeni konkretnog sporazuma o ZSO.\nEU naglašava da je Priština potpisivanjem sporazuma 2013. godine preuzela i obavezu da implementira dogovor o ZSO.


Zbog prilično dramatične epidemiološke situacije u Srbiji, sa više od 10.000 novozaraženih samo u poslednjih 48 časova, u petak će biti održana nova, hitna sednica Kriznog štaba za borbu protiv kovida-19... Početak sednice zakazan je za 9.00 časova, a na stolu će, kako saznajemo, biti - nove mere.\nPodsetimo, tokom današnjeg dana premijerka Srbije Ana Brnabić je rekla da se, ukoliko ne dođe do smirivanja situacije, neće čekati 1. decembar kako bi se razgovaralo o donošenju novih epidemioloških mera.\nNa drugoj strani, epidemiolog dr Branislav Tiodorović je istakao da bi moglo da se razgovara o tri nove mere: daljem skraćivanju radnog vremena prodavnica, kafića i drugih ugostiteljskih objekata, prelasku na rad od kuće u većini firmi, obaveznoj potvrdi za vrtiće da roditelji dece moraju da budu na svom radnom mestu, ali i svojevrsnom ograničenju broja putnika u javnom gradskom prevozu!\nNa jednoj od prethodnih sednica Kriznog štaba dr Predrag Kon je preporučio da škole potpuno pređu na onlajn nastavu, kako bi se smanjilo prenošenje virusa među školarcima, ali tada nije naišao na potpunu podršku ni među članovima medicinskog, odnosno stručnog dela Kriznog štaba.\nZAVRŠENA HITNA SEDNICA KRIZNOG ŠTABA Od ograničenja rada kafića do onlajn nastave: Evo o čemu se danas odlučivalo


Ponovno otvaranje istrage u slučaju „Dobrovoljačka“ - Sputnjik Srbija\n03:38 05 Decembar 2020\nPonovno otvaranje istrage u slučaju „Dobrovoljačka“\n18:48 21.11.2018 Preuzmite kraći link\nTužilaštvo BiH je naložilo ponovno otvaranje istrage u predmetu „Dobrovoljačka“, javila je RTRS.\nTo podrazumeva otvaranje nove istrage protiv Ejupa Ganića, Zaima Backovića, Hasana Efendića, Jusufa Pušine i Emira Švrakića, javila je RTRS, pozivajući se na „Srnu“.\nTužilaštvo BiH je danas saopštilo da je donelo naredbu o ponovnom otvaranju istrage protiv pet osoba u predmetu „Dobrovoljačka“, ali nisu navedena njihova imena.\nDobrovoljačka: Zločin bez kazne\nObnavljanje istrage naloženo je, kako se navodi, zbog postojanja osnova sumnje da je reč o ratnom zločinu, s obzirom na to da je na žrtve otvarana vatra nakon što su onesposobljene za borbu ili dok su se nalazile u sanitetskom vozilu.\nTokom istrage je utvrđeno da je deo zarobljenih vojnika iz kolone JNA, koja se kretala sarajevskom Dobrovoljačkom ulicom, odveden u prostorije FIS-a, Centralnog zatvora i štaba Teritorijalne odbrane, gde su zlostavljani i maltretirani.\nU saopštenju se navodi da je Tužilaštvo BiH odluku donelo juče, postupajući po svim žalbama u tom predmetu.\nOvom odlukom van snage je stavljena naredba o obustavljanju istrage Tužilaštva BiH od 17. januara 2012. godine u odnosu na pet lica i naređeno je ponovno otvaranje istrage, dok su žalbe u odnosu na devet lica odbijene kao neosnovane, a jedna je odbačena.\n„Ovom odlukom je u potpunosti postupljeno po svim izjavljenim žalbama, te je u potpunosti izvršena odluka Ustavnog suda BiH“, dodaje se u saopštenju Tužilaštva BiH, preneo je Tanjug.\nUstavni sud BiH je na sednici 17. januara prihvatio apelacije Bogdane Tomović, majke Zdravka Tomovića, i Gordane Gvozdenović, sestre Obrada Gvozdenovića, koji su kao pripadnici JNA ubijeni 2. maja 1992. godine u Sarajevu, i naložio Tužilaštvu BiH da bez daljih odgađanja preduzmu mere s ciljem odlučivanja o pritužbama protiv naredbe o obustavi istrage od 17. januara 2012. godine.


Energetska kriza ne jenjava: Moldavija ne može da plaća gas – na vidiku vanredno stanje - 18.01.2022, Sputnik Srbija\nEnergetska kriza ne jenjava: Moldavija ne može da plaća gas – na vidiku vanredno stanje\nPremijerka Moldavije Natalija Gavrilica izjavila je da postoji mogućnost da se uvede vanredno stanje u energetskom sektoru u slučaju zaoštravanja gasne krize. 18.01.2022, Sputnik Srbija\nKako je precizirala, Vlada je već preduzela niz akcija kako bi pomogla kompaniji „Moldovagaz“. Između ostalog, Kišinjev traži od Moskve odlaganje avansne uplate za januar.„Moldovagaz“ i „Gasprom“ potpisali su ugovor na pet godina koji je stupio na snagu 1. novembra 2021. godine. Prema sporazumu, moldavska kompanija je dužna da do 20. u mesecu plati gas za prethodni mesec i uplati avans za tekući. Kako je ranije saopštio potpredsednik Vlade Moldavije Andrej Spinu, zemlja se suočila sa još jednom fazom energetske krize, pošto je u decembru otkupna cena gasa bila na nivou od 450 dolara za hiljadu kubnih metara, a u januaru je skočila na 646 dolara. Prema rečima Spinu, kompaniji „Moldovagaz“ nedostaje oko 25 miliona dolara kako bi do 20. januara isplatila avans „Gaspromu“ za prvi mesec 2022. godine koji iznosi oko 65 miliona dolara.\nrusija, gasprom, moldavija, ruski gas, zajednica nezavisnih država (znd)\n16:39 18.01.2022 (Osveženo: 16:41 18.01.2022)\nPremijerka Moldavije Natalija Gavrilica izjavila je da postoji mogućnost da se uvede vanredno stanje u energetskom sektoru u slučaju zaoštravanja gasne krize.\n„Razmatramo mogućnost uvođenja vanrednog stanja u oblasti energetike ako se suočimo sa pretnjom prekida isporuka gasa. To će biti neophodno kako bi vlada mogla da donosi odluke brzo i da reaguje na situaciju“, izjavila je premijerka, ističući da potrošači neće ostati bez gasa.\nKako je precizirala, Vlada je već preduzela niz akcija kako bi pomogla kompaniji „Moldovagaz“. Između ostalog, Kišinjev traži od Moskve odlaganje avansne uplate za januar.\n„Nastavljamo pregovore sa 'Gaspromom' o odlaganju avansnog plaćanja dok ne bude revidirana tarifa. Ne znamo kako će 'Gasprom' odgovoriti, stoga razmatramo različite mere za jačanje energetske bezbednosti zemlje“, konstatovala je Gavrilica.\n„Moldovagaz“ i „Gasprom“ potpisali su ugovor na pet godina koji je stupio na snagu 1. novembra 2021. godine. Prema sporazumu, moldavska kompanija je dužna da do 20. u mesecu plati gas za prethodni mesec i uplati avans za tekući.\nKako je ranije saopštio potpredsednik Vlade Moldavije Andrej Spinu, zemlja se suočila sa još jednom fazom energetske krize, pošto je u decembru otkupna cena gasa bila na nivou od 450 dolara za hiljadu kubnih metara, a u januaru je skočila na 646 dolara.\nPrema rečima Spinu, kompaniji „Moldovagaz“ nedostaje oko 25 miliona dolara kako bi do 20. januara isplatila avans „Gaspromu“ za prvi mesec 2022. godine koji iznosi oko 65 miliona dolara.\nMoldavija platila dug „Gaspromu“\n26 Novembar 2021, 15:17


Spavaća soba u bojama prirode - Marina ENTERIJERNICA\nHvala svima koji su se igrali sa nama prošle nedelje i glasali za spavaću sobu koja im se najviše dopada! Ubedljiv pobednik je iskreno bio i naš favorit! U pitanju je spavaća soba u miksu skandinavskog i modernog stila sa puno prirodnih materijala i svetlih boja…\nTrudili smo se da ispratimo sve elemente u meri u kojoj to dozvoljava naše tržište i da za vas napravimo moodboard sa artiklima koje možete naći u prodavnicama širom zemlje. Pa da vidimo koji su to artikli i gde se mogu kupiti…\n1. Bračni krevet, IKEA – 35.999 RSD\n2. Vaza, IKEA – 849 RSD\n3. Mirisna sveća u čaši, IKEA – 149 RSD\n4. Ukrasna figura, JYSK – 449 RSD\n5. Veštački list, IKEA – 599 RSD\n6. Veštački cvet, IKEA – 799 RSD\n7. Ogledalo, KARE – cena na upit\n8. Ukrasni jastuk, JYSK – 700 RSD, artikal na sniženju do 08.11.2017.\n9. Ukrasni jastuk, ZARA HOME – 2.990 RSD, artikal na sniženju\n10. Ukrasni jastuk, JYSK – 999 RSD\n11. Ukrasni jastuk, EMMEZETA – 999 RSD\n12. Ukrasne korpe sa poklopcem, EMMEZETA – od 999 RSD\n13. Tepih, EMMEZETA – 9.999 RSD, artikal na sniženju do 31.12.2017.\n14. Visilica, EGLO – 4.900 RSD\n15. Korpa, IKEA – 1.299 RSD\n16. Pomoćni stočić, IKEA – 4.999 RSD\n17. Fotelja, IKEA – 45.499 RSD\nSHOP THE LOOK#skandinavskistil, #dizajnenterijera, #dekoracijaenterijera, #spavacasoba, #dekoracijaspavacesobe, #diz, #ogledalouspavacojsobi, #dekorativnijastuciuspavacojsobi, #sivafotelja, #korpaodpruća, #visilice, #noćnistočić


Sve bliže početak izgradnje vjetroparka u Nevesinju - Glas Srpske\nMilijana Latinović 07.04.2019 11:53\nNevesinje - Ugovor o dodjeli koncesije privrednom društvu “VE Grebak” iz Nevesinja za izgradnju vjetroelektrane u toj opštini trebalo bi da bude potpisan krajem iduće sedmice, nakon čega će investitor započeti rješavanje imovinsko-pravnih odnosa u vezi sa zemljištem na kojem će biti izgrađen vjetropark.\nPotvrdio je to u petak za “Glas Srpske” izvršni direktor “VE Grebak” Miralem Čampara, naglasivši da nakon potpisivanja ugovora sa Vladom Srpske slijedi rješavanje pitanja zemljišta.\n- Taj proces kod nas dosta dugo traje i vjerujem da ćemo tek za godinu imati u potpunosti riješene imovinsko-pravne odnose. Potrebno je izraditi elaborate o parcelaciji, zatim pretvaranju šumskog i poljoprivrednog u građevinsko zemljište. Uporedo s tim projektovaćemo saobraćajnice, montažne platoe i temelje za postavljanje vjetroturbina - istakao je Čampara i dodao da je planirano postavljanje 14 vjetroturbina.\n- U planu koji je sastavni dio ugovora o koncesiji naveli smo da bi probna proizvodnja električne energije trebalo da počne tri godine nakon potpisivanja ugovora o koncesiji, ukoliko ne bude nepredviđenih okolnosti - rekao je Čampara i dodao da bi mnogo značilo formiranje tržišta za obnovljive izvore energije u BiH.\n- Investitor je rekao da će na svim građevinskim radovima biti angažovana domaća preduzeća, a to će značiti pune ruke posla za naše radnike. Prema nekim procjenama, vrijednost izgradnje pristupnih puteva je između 15 i 20 miliona maraka - kazao je Avdalović.\nNaglasio je da bi, nakon što proizvodnja energije započne, svake godine u lokalnu kasu trebalo da se slije oko 350.000 evra po osnovu taksi.\nVlada Srpske je još u decembru prošle godine raspisala konkurs za dodjelu koncesije za izgradnju vjetroelektrane “Grebak” u Nevesinju, a procijenjena vrijednost investicije je oko 130 miliona maraka. Koncesija se dodjeljuje na period od 50 godina, a inicijativu za dodjelu koncesije pokrenulo je privredno društvo “VE Grebak” iz Nevesinja, koje već deceniju istražuje potencijale vjetra na toj lokaciji, udaljenoj oko pet kilometara od centra Nevesinja. Investitori su ranije naglasili da je prosječna brzina vjetra na lokalitetu Grebak sedam metara u sekundi. +\nMilenko Avdalović ističe da je uvjeren da će nakon što prvi kilovati struje “poteknu” sa Grebaka, brojni investitori doći u Nevesinje.\n- Položaj naše opštine je takav da osim Grebaka imamo još tri potencijalne lokacije na kojima bi mogli biti izgrađeni vjetroparkovi. To su Morine, Trusina i Kruševljani - rekao je Avdalović.


Putin rešava i porodične probleme (video) - Sputnjik Srbija\n13:51 16.04.2015 (osveženo 16:19 05.10.2015) Preuzmite kraći link\nU okviru „Direktne linije“ na adresu Vladimira Putina stiglo je pismo izvesne Elene koja moli predsednika da joj pomogne da njenog muža Borisa, penzionisanog vojnika, nagovori da joj kupi psa.\n„Doveli ste me u težak položaj“, priznao je Putin i dodao da nema prava da od Borisa zahteva da ispuni molbu.\n„Možemo, na primer, zajedno da zamolimo Borisa da izađe ženi u susret, a Elena bi mogla da kaže Borisu: `Ma, nije mi potreban pas, uradićemo onako kako ti želiš`“, predložio je ruski predsednik.„Treba da se razradi opšti plan delovanja“, izjavio je predsednik.\n„Ubeđen sam da će posle toga Boris Eleni kupiti ne psa, nego slona, posebno ako ona to kaže u pravom trenutku“, dodao je Putin.\n„Zbog toga, Borise, molim te, budi dobar, dozvoli ženi da kupi psa, utoliko pre što je to dobro delo i jača porodicu“, dodao je predsednik Rusije, obraćajući se svom nepoznatom „oponentu“.


Srbija i Republika Srpska potpisale Sporazum o realizaciji Programa širenja znanja u oblasti digitalne transformacije - „Srbija digitalizuje“\nDanas u Banja Luci na obeležavanju Dana Republike Srpske, u prisustvu predsednice Vlade Republike Srbije Ane Brnabić i predsednika Vlade Republike Srpske Radovana Viškovića, potpisan je Sporazum o saradnji u oblasti digitalne transformacije u okviru Programa „Srbija digitalizuje“. Sporazum su potpisali direktor Kancelarije za informacione tehnologije i elektronsku upravu Vlade Republike Srbije doc. dr Mihailo Jovanović i ministar za naučno tehnološki razvoj, visoko obrazovanje i informaciono društvo Republike Srpske mr Srđan Rajčević.\nZbog toga je Vlada Srbije pokrenula Program širenja znanja u oblasti digitalne transformacije „Srbija digitalizuje“ koji sprovodi Kancelarija za IT i eUpravu, a Republika Srpska je prva koja počinje da koristi prednosti ovog Programa. U okviru Programa definisane su aktivnosti edukacije i stručnog savetovanja, razmene znanja i uspostavljenih praksi u primeni informaciono-komunikacionih tehnologija u razvoju infrastrukture elektronske uprave (data centri, interoperabilnost, informaciona bezbednost), razvoju usluga elektronske uprave (portali i informacioni sistemi) i povećanju transparentnosti elektronske uprave (otvoreni podaci i kanali komunikacije sa građanima i privredom).\nPotpisivanje ovog Sporazuma predstavlja unapređenje saradnje u okviru sprovođenja Sporazuma o specijalnim paralelnim odnosima između Republike Srbije i Republike Srpske.\nViše informacija o Programu „Srbija Digitalizuje”


JP „Putevi Srbije”: Drvored u Radičeviću se seče iz bezbednosnih razloga - Portal Moj Bečej - Bečejske opštine iz ugla građana!\nJP „Putevi Srbije”: Drvored u Radičeviću se seče iz bezbednosnih razloga\nApsolvent hortikulture: Posečena stabla će brzo formirati novu krošnju\nSeča drvoreda na putu Bečej – Srbobran kod sela Radičević, koja je započeta krajem prošle nedelje, danas je nastavljena, a radove izvodi Javno preduzeće „Putevi Srbije”.\nKako nezvanično saznaje portal MojBečej.rs, drvored se seče jer, prema rečima izvođača, ugrožava bezbednost učesnika u saobraćaju.\n– Drveće koje se sadi kao vetrozaštitni pojas mora da bude udaljeno od kolovoza najmanje onoliko metara kolika je njegova visina, kako ne bi ugrožavalo saobraćaj, objašnjeno nam je nezvanično, u telefonskom razgovoru, sa predstavnikom JP „Putevi Srbije”, a zvanično saopštenje ovog preduzeća sa detaljnijim informacijama naša redakcija očekuje u toku današnjeg dana.\nKako saznajemo od radnika sa terena, u narednim danima se očekuje da granje i lišće pored puta ukloni drobilica koja, kako kažu, dolazi iz Srbobrana. Prema njihovim rečima drveće se, na ulazu u Radičević iz pravca Srbobrana, ne seče do panja već na određenoj visini kako bi moglo da formira krošnju.\nPosečeno drveće će brzo formirati novu krošnju\nSa ovim tvrdnjama se slaže i apsolvent hortikulture Poljoprivrednog fakulteta u Novom Sadu Milan Doroslovački koji kaže da će drvo brzo, na mestu gde je odsečeno, formirati novu krošnju.\n– U pitanju je sibirski brest, drvo koje jako brzo raste i na mestu gde je presečeno će imati gomilu novih izdanaka, isto kao što je urađeno sa platanima u Zelenoj ulici, objašnjava Doroslovački. To kod Radičevića su verovatno uradili jer se sibirskom brestu, kada je oluja ili nevreme, lako slomi grana i to može da napravi štetu, pa su sigurno odlučili da ga skrate, da drvo ne bude jako visoko, a ono će sada posle seče da se podmladi – kaže on i napominje da će čak i stabla koja su posečena do panja isterati nove grane.\nIz opštine Bečej kažu da je put na kom se seče vetrozaštitni pojas u nadležnosti „Puteva Srbije”, te da radovi koji se trenutno izvode nisu u njihovoj ingerenciji.\nOznake: drvećeJP Putevi SrbijeOpština BečejRadičevićsečaseča drvoredavetrozaštitni pojas\nDa će stabla posečena „do panja“ pustiti mladare, dokaz je i dolma pored kanala od kružnog toka prema Novom Sadu. 🙁


Otvoren "Delta planet", posao za više od 2.000 ljudi - Akta.ba\n21.03.2019. 13:39 / Izvor: Akta.ba\n"Delta planet", najveći tržni centar u BiH, danas je svečano otvoren u Banja Luci, poslije dvije i po godine izgradnje i uloženih 70 miliona eura. Uz prisutsvo brojnih, uglednih zvanica, centar su otvorili predsjednik kompanije Delta Miroslav Mišković i član Predsjedništva BiH Milorad Dodik. U svom obraćanju, Dodik je zahvalio Delti na odluci da ovaj tržni centar izgradi u Banja Luci.\n"Ovdje imamo kompaniju koja je regionalni lider i koja može da radi ovakve projekte bilo gdje u regionu. Delta može da bude primjer i drugima koji žele da investiraju ovdje, jer je njihovo iskustvo pozitivno i pokazuje da su Banja Luka i Republika Srpska spremni da prihvate velike projekte.",rekao je Dodik i dodao da je Banja Luka, otvaranjem ovog objekta, znatno proširila svoje potencijale.\nPredsjednik Delte Miroslav Mišković, naglasio je da je ovo veliki dan za njegovu kompaniju, te se zahvalio svima koji su pomogli da ovaj šoping mol bude otvoren u Banja Luci.\n"Banja Luka je jedna tačka na našem putu realizacije velikih projekata od Triglava do Crnog mora. Nedavno smo otvorili hotel u Ljubljani, za sedam dana otvaramo tržni centar u bugarskoj Varni, a nadam se skorom početku realizacije velikih projekata u Sarajevu, Zagrebu, Skoplju i Beogradu.", izjavio je Mišković.\nPrema njegovim riječima, Delta je u izgradnju ovog centra investirala 70 miliona eura, uz kreditnu podršku Svjetske banke i Unikredit banke. On se, ujedno, zahvalio laktaškoj "Niskogradnji", koja je sagradila objekat, na uspješno izvedom izvedenom poslu.\nIstovremeno, gradonačelnik Igor Radojičić naglasio je da je gradska administracija uložila velike napore u realizaciju ove investicije, ističući da se ovaj Deltin projekat uklapa u napore da se Banja Luka pozicionira kao regionalno središte.\n"Banja Luke se gradi i hvala vam što ste doprinijeli putu na kojem se nalazimo. Zahvaljujem se Delti na tome što je prepoznala Banja Luku i baš ovdje izgradila najveći tržni centar u regiji. U našem konceptu razvoja Banja Luke kao regionalnog centra, naš grad bi trebalo da bude i regionalni lider u trgovini. "Delta planet" je u rangu najboljih regionalnih i evropskih tržnih centara i biće jedan od razloga da se dolazi u naš grad. Pod ovim krovom svoje radno mjesto naći će više od 2.000 ljudi i to je izvanredan doprinos našim nastojanjima za razvoj privrede i otvaranje novih radnih mjesta.", istakao je Radojičić i dodao da je, zahvaljujući ovom projektu, došlo i do značajnog unapređenja saobraćajne infrastrukture u ovom dijelu grada. Ujedno, on se zahvalio Delti na nedavnoj donaciji za dogradnju dječijeg vrtića u Obilićevu, ističući da je Banja Luka dobila još jednu društveno odgovornu kompaniju koja pomaže razvoj lokalne zajednice u kojoj posluje.\nPremijer Republike Srpske Radovan Višković, izjavio je da će ova, vrijedna investicija pomoći Vladi da ispunjava svoje zacrtane ciljeve – više radnih mjesta, bolje plate i ostanak mladih ljudi na našim prostorima.\n"Nadam se da će "Delta planet", pored domaćeg stanovništva, privući i goste iz regije koji će ovdje dolaziti u kupovinu", rekao je Višković.


FEDERALNA VLADA Zračnoj luci Mostar za unapređenje zračnog prometa dodijeljeno 3.570.000 KM i milijun KM za liniju sa Zagrebom – poslovni-global.ba\nFederalna vlada donijela je tri odluke o izmjeni odluka o usvajanju programa utroška sredstava “Kapitalni transferi javnim poduzećima – Unapređenje zračnog prometa Federacije BiH utvrđenih Proračunom Federacije BiH za 2017. godinu Federalnom ministarstvu prometa i komunikacija kojim su previđene subvencije zračnim lukama u ukupnom iznosu od 7.000.000 KM.\nU Odluci o usvajanju programa utroška sredstava za JP Aerodrom Bihać umjesto 2.000.000 KM, dodijeljeno je 4.000.000 KM. Dodatna sredstva su namijenjena za eksproprijaciju nekretnina – proširenje zemljišta aerodroma radi produženja piste.\nZa JP Aerodrom Tuzla, umjesto 1.570.000 KM, previđeno je 3.570.000 KM, a dodatna sredstva bit će upotrijebljena za kapitalna ulaganja za rekonstrukciju i dogradnju zgrade putničkog terminala – Faza2 – 1.154.580 KM, za izgradnju carinskog skladišta za avionsko gorivo 269.000 KM i za nabavku aerodromske opreme, traktora s kosilicom i snjegobacačem 576.420 KM.\nJP Aerodrom Mostar, umjesto utvrdenih 1.570.000 KM, za unapređenje zračnog prometa je dodijeljeno 3.570.000 KM.\nZa subvencioniranje pokretanja nove redovite zračne linije koja bi povezala Zračnu luku Mostar s Međunarodnom zračnom lukom Zagreb, koja predstavlja značajno prometno čvorište, predviđeno je dodatnih 1.000.000 KM. Subvencioniranje pokretanja ove linije bazirano je isključivo na pokrivanju troškova avio prijevoznika radi njene rentabilnosti i kontinuiteta.


Ristanović: "Čast je i obaveza voditi Radnički" - Sportske.net\nRistanović: "Čast je i obaveza voditi Radnički"\nSuperligaš iz Kragujevca promovisao je novog šefa stručnog štaba koji je u prvom obraćanju javnosti priznao da mu je ukazana velika čast, ali i poverena velika obaveza, a kao primarni cilj u nastavku sezone zacrtao je opstanak Radničkog u JSL.\nFudbalski klub Radnički 1923. iz Kragujevca predstavio je u sredu novog šefa stručnog štaba koji će na klupi naslediti Radmila Ivančevića.\nUpravni odbor Radničkog odlučio je da, u konkurenciji Nebojše Miloševića i Neška Milovanovića, poverenje ukaže Predragu Ristanoviću koji je u dosadašnjem toku sezone vodio Jedinstvo iz Užica i ivanjički Javor Matis.\n"Sinoć smo imali sednicu. Na predlog sportskog direktora kluba, Dragan Anđelića, u uži izbor su ušla trojica trenera – pored Predraga Ristanovića, u izbor su ušli i Nebojša Milošević i Neško Milovanović. Upravni odbor je jednoglasno doneo odluku da novi šef stručnog štaba bude Predrag Ristanović, pa su tako preostala dva kandidata ispala iz trke" rekao je sekretar kluba, Darko Bradonjić.\nNovoizabrani trener Radničkog rekao je u prvom obraćanju javnosti da dolazak na klupu "Đavola" predstavlja veliku čast i odgovornost, a kao prioritet u nastavku sezone postavio je opstanak u ligi.\n"Ukazana mi je velika čast, ali i obaveza da sednem na klupu, za mene, velikog kluba kao što je Radnički iz Kragujevca. Nadam se da ćemo u narednom periodu, zajedničkim snagama ostvariti taj prevashodni cilj – opstanak u Jelen Superligi" rekao je Ristanović.\nČovek koji je u dosadašnjem toku trenerske karijere sa velikim uspehom vodio Jedinstvo iz Užica u PLS i Javor Matis iz Ivanjice, smatra da Radničkom nije mesto na dnu tabele u Jelen Superligi.\n"Radnički je veliki klub i uvek je bio poznat i u bivšim državama SFRJ i u Srbiji. Zaslužuje i mnogo više od borbe za opstanak, ali to je za neki naredni period. Nadam se da ćemo ostvariti prvo ovaj osnovni cilj. Takođe se nadam i dobroj saradnji sa svima. Pozivam i navijače da podrže naše želje, koje ćemo, nadam se, ostvariti" poručio je Ristanović.\nPremijeru u ulozi novog šefa stručnog štaba superligaša iz Kragujevca, Ristanović će imati u duelu sa beogradskim Radom koji predstavlja jednog od direktnih konkurenata u borbi za opstanak.\n"Subotnja utakmica je od velike važnosti za nas, obzirom da igramo prrotiv direktnog konkurenta za opstanak. Videli smo kako je Rad odigrao protiv Partizana i znamo da dolazi jedna neugodna ekipa, koja je dosta promenjena u odnosu na jesenji deo. Znamo da će biti dosta teško, ali mislim da je vreme da Radnički ostvari prvu prolećnu pobedu" zaključio je Ristanović.\nTrener Radničkog upoznaće se sa igračima tokom popodnevnog treninga a neće imati mnogo vremena za gubljenje jer "Đavole" već u subotu očekuje jedan od najvažnijih mečeva u borbi za opstanak u ligi.


Organizacija islamske saradnje pozvala na prekid nasilja u Kazahstanu\njanuar 8, 2022 - 8:36 prijepodne Kod vijesti : 1216633 Izvor : ABNA24 Link:\nABNA24:Organizacija islamske saradnje (OIC) saopštila je da dešavanja u Kazahstanu prate s dubokom zabrinutošću te su apelovali na smirivanje situacije i prekid nasilja.\n- Generalni sekretarijat OIC-a s velikom zabrinutošću prati dešavanja u Republici Kazahstan i izražava žaljenje zbog nasilja koje je uzrokovalo veliki broj mrtvih i štetu javnoj imovini - navodi se u saopštenju.\nGeneralni sekretarijat OIC-a pozvao je sve na suzdržanost i prekid nasilja.\nJoš se navodi da OIC izražava solidarnost sa Kazahstanom u pogledu očuvanja teritorijalnog integriteta, sigurnosti i stabilnosti države.\nOrganizacija islamske saradnje je međunarodna organizacija koja okuplja 57 država u kojima je islam državna, većinska ili manjinska religija, prenosi Anadolu Agency (AA).\nPovećanje cijena LNG plina i pogoršana socioekonomska situacija u Kazahstanu bili su povod masovnih protesta koji su 2. januara izbili na zapadu zemlje. Tokom protesta došlo je do sukoba snaga sigurnosti i demonstranata, a predsjednik države Kassym-Jomart Tokayev jučer je prihvatio ostavku Vlade premijera Askara Mamina i proglasio vanredno stanje u državi.\nMinistarstvo unutrašnjih poslova Kazahstana u četvrtak je objavilo da je 2.298 osoba privedeno tokom protesta. U saopćenju se također navodi da je 748 pripadnika snaga sigurnosti povrijeđeno, a 18 ih je poginulo tokom protesta.


U Prijedoru uhapšen još jedan Srbin zbog ratnih zločina - Kozarac.ba\nPripadnici policijske Agencije za istrage i zaštitu BiH jutros su u Prijedoru po nalogu Tužilaštva BiH uhapsili Marinka Ljepoju (1966), koji je osumnjičen da je, na lokalitetu Korićanske stijene, izvršio krivično delo zločina protiv čovečnosti, saopšteno je iz tog tužilaštva.\nU saopštenju se kaže da je Ljepoja pod istragom Posebnog odseka za ratne zločine Tužilaštva BiH i osumnjičen je da je 21. avgusta 1992. godine, na lokalitetu Korićanske stijene na planini Vlašić, izvršio krivično delo zločina protiv čovečnosti.\nLjepoja je, prema saopštenju, osumnjičen za učestvovanje u streljanju više od 200 lica, odnosno muškaraca bošnjačke i hrvatske nacionalnosti, koji su prethodno izdvojeni iz konvoja, kojim su civili nesrpske nacionalnosti, sa područja Prijedora i iz prijedorskih logora, transportovani prema Travniku.\nNakon lišenja slobode osumnjičenog, pripadnici SIPA-e izvršili su i pretres objekata i prostorija koje je koristio osumnjičeni Marinko Ljepoja.\nTokom dana Ljepoja će biti predat u nadležnost tužiocu Tužilaštva BiH, koji će ga saslušati i nakon čega će odlučiti o pokretanju predloga za određivanje pritvora.


403 aktivna slučaja sa COVID-19 - KosovaPress\nHome › Vesti › 403 aktivna slučaja sa COVID-19\nNacionalni institut za javno zdravlje Kosova saopštio je da je od početka vakcinacije u svim gradovima Kosova dato 1.826.987 doza vakcine.\nKako se navodi u saopštenju, do juče je drugom dozom vakcinisano 822.309 građana, kao i 101.960 doza i treće doze vakcine protiv COVID-19.\n„Od 687 testiranih, 10 građana su rezultirali pozitivno na virus COVID-19. U poslednja 24 sata nije zabeležen nijedan smrtni slučaj. Danas je izlečeno 13 građana, ukupan broj izlečenih je 224.597“, kaže se u saopštenju.\nVlada sa 2 484,6 miliona evra prihoda i 2 376,4 miliona evra rashoda


Najavljeno pojeftinjenje, a koliko sada plaćamo roming | Nova Ekonomija\nMaksimalna maloprodajna cena odlaznog poziva u romingu za region trenutno iznosi 0,19 evra (bez PDV-a) po minutu, dok je maksimalna maloprodajna cena dolaznog poziva po minutu 0,05 evra bez PDV-a (tarifiranje po sekundi). Prema nedavnim najavama državne sekretarke Ministarstva trgovine, turizma i telekomunikacija, Tatjane Matić, od 1. jula cena odlaznog poziva biti smanjena za 25 odsto.\nKako iz Ratela navode za Novu ekonomiju, od 2015. godine na snazi je Sporazum o sniženju cena usluga rominga u javnim mobilnim komunikacionim mrežama između Bosne i Hercegovine, Crne Gore, Republike Makedonije i Republike Srbije, prema kojem su maksimalne cene usluga rominga određene do nivoa cena utvrđenih Uredbom o romingu u javnim mobilnim komunikacionim mrežama unutar Evropske Unije.\nNa osnovu ovog Sporazuma, određena je dinamika postepenog sniživanja cena rominga u tri faze počev od juna 2015. godine, dok je treća (aktuelna) faza na snazi od jula 2017. godine.\nPa tako mobilni operatori u Srbiji trenutno moraju da se pridržavaju maksimalne maloprodajne cene odlaznog poziva u romingu po minutu od 0,19 evra bez PDV-a (tarifiranje 30s+1s), dok je maksimalna maloprodajna cena dolaznog poziva u romingu po minutu 0,05 evra bez PDV-a (tarifiranje po sekundi).\nUkoliko razmenjujete SMS poruke, maksimalna maloprodajna cena u romingu iznosi 0,06 evra bez PDV-a, dok je maksimalna maloprodajna cena za MMS poruke u romingu (po MB/poruci) 0,20 evra bez PDV-a (tarifiranje po kiobajtu).\nPrimera radi, ukoliko često boravite u Crnoj Gori i korisnik ste Telenor mreže platićete 10,07 dinara za minut poziva ka mrežama Telenor Srbija i Telenor Crna Gora, dok je cena minuta poziva ka svim ostalim destinacijama u Srbiji i Crnoj Gori 24, 31 dinara.\nS druge strane, ako ste korisnik MtS mreže, odlazne pozive iz Crne Gore upućene ka Telekom Srbija grupi platićete 17 dinara, a ka ostalim mrežama 28,50 dinara (tarifiranje 30s+1s), dok će korisnici VIP mobilnog operatora odlazne pozive iz Crne Gore plaćaju 28,06 dinara (tarifiranje 30/1s).\nPored ovoga, neki od domaćih operatora nude posebne pakete čijom aktivacijom možete obavljati razgovore u romingu uz određene akcijske povoljnosti.\nPodsećamo, državna sekretarka Tatjana Matić, takođe je najavila da je u planu da od 1. jula, 2021. godine zemlje Zapadnog Balkana potpuno ukinu roming.\nLjajić: Ukidanje rominga dugotrajan proces sa mnogo faza\nBrnabić: Ukidanje rominga će ići u dve faze\nProdaje se bugarski Vivacom\nŠta je isteralo predsednika sa naslovih strana


U Narodnoj biblioteci preuređen prostor Pozajmnog odeljenja – tokom novembra dobiće i Kutak za biblioterapiju i Internet kutak | RTK\nObjavljeno: ponedeljak, 9. novembar 2020.\nU Narodnoj biblioteci Kruševac preuređen je prostor Pozajmnog odeljenja za odrasle, koji će, tokom novembra, dobiti Kutak za biblioterapiju i Internet kutak.\nPrema rečima direktorke mr Snežane Nenezić, sredstva za uređenje Narodne biblioteke, dok trajno ne bude rešeno pitanje prostora, obezbedio je Grad Kruševac, dok su delom obezbeđena projektnim finansiranjem i iz sopstvenih sredstava.\nReč je o 200 kvadrata savremeno uređenog prostora, sa zamenjenim podnim oblogama i jednog dela elektroinstalacija, a ovih dana stižu nove police za knjige i kompjuteri.\nRadno vreme, u uslovima suzbijanja kovida 19, je ostalo isto i čitaocima se izlazi u susret, i po pitanju stručne i naučne literature i popularnih naslova, kojih je sve više.\nZa proteklih 5 godina, nabavljeno je oko 35 hiljada novih naslova i upotpunjen knjižni fond a cena članske karte na godišnjem nivou, je ostala ista – 500 dinara, kaže direktorka Narodne biblioteke Kruševac mr Snežana Nenezić.\nPrethodno : Za vikend Napredak poražen – ekipa Trajala igrala nerešeno\nSledeće : Osnovna škola „Vuk Karadžić“ proslavila 187 godina postojanja\nIzabrani autori najboljih literarnih radova na konkursu Kulturnog centra „Pismo Deda Mrazu“\nZastava 63. padobranske brigade na putu oko sveta – kod Spomenika palim borcima kraj Zapadne Morave\nPripreme za Svetog Nikolu: Stara kruševačka pijaca\nU aleksandrovačkoj opštini za mesec dana od koronavirusa obolelo preko 730 lica


Ministarstvo odbrane i oružane snage napravili značajne pomake\nNaslovnica NAJNOVIJE Politika Ministarstvo odbrane i oružane snage napravili značajne pomake\nSarajevo – Zamjenik komandanta NATO-štaba u Sarajevu Ole Fauske izjavio je da je njihov glavni zadatak da pomognu i podrže Bosnu i Hercegovinu u reformi odbrane i da pomognu i podrže aktivnosti u okviru Partnerstva za mir.\nPrema njegovim riječima, važno je znati da je NATO misija u BiH podržana vrlo snažno od međunarodne zajednice. Prije nekoliko sedmica Vijeće sigurnosti UN-a je ponovo obnovilo mandat za misiju u BiH. Fauske je kazao da NATO podržava želju BiH da se pridruži NATO savezu.\n– Također, prepoznajemo potrebu da se na nekim pitanjima i dalje nastavi raditi, iako isto tako prepoznajemo činjenicu da su i Ministarstvo odbrane i Oružane snage BiH napravili značajne pomake na tom putu – kazao je Fauske novinarima prije sesije Kruga 99 na kojoj je bio uvodničar o temi „Ili BiH u NATO, ili, potencijalno, NATO trupe u BiH“.\nDodao je da još uvijek ima puno izazova, te da su najveći izazovi oni na političkom nivou.\n– Međutim, posebno kad je riječ o Oružanim snagama BiH, one su napravile veliki napredak, velike pomake. BiH danas aktivno učestvuje, na primjer, u operacijama pružanja podrške miru, UN-ovim operacijama. Svi izvještaji, svi komentari koje dobijamo o vojnicima BiH u tim operacijama je da su oni sjajni i da dobro rade svoj posao – istaknuo je Fauske.\nNa novinarsko pitanje kada se može očekivati da će biti aktiviran MAP (Akcijski plan za članstvo), kazao je da ne može dati precizan odgovor, dodajući da je poznato da je preduvjet Sjevernoatlanskog vijeća da se MAP aktivira to da se nepokretna perspektivna vojna imovina uknjiži na Ministarstvo odbrane BiH, a za korištenje Oružanih snaga BiH.\nPrema njegovim riječima, vrlo je jasno da je to političko pitanje koje još nije razriješeno.\n– Međutim, budući da ono još nije razriješeno, to ne znači da mi ne radimo na drugim stvarima koje su isto iz okvira MAP-a, dakle koje su pitanja kojih se MAP direktno dotiče. Sarađujemo i sa Oružanim snagama i sa Ministarstvom odbrane BiH, ne gubimo vrijeme u tom smislu, radimo na tim pitanjima koja su i sada važna, a pogovoto će biti važna kad se MAP aktivira, kazao je Fauske.


Bez saglasnosti Zajedničke komisije Narodne skupštine i Vijeća naroda Republike Srpske, predmeti pred Ustavnim sudom | NSRS\n15.06.2020 - 15:30\nZajednička komisija Narodne skupštine Republike Srpske i Vijeća naroda Republike Srpske za usaglašavanje zakona, propisa i akata nije postigla saglasnost ni o jednoj tački koja je bila na Dnevnom redu Treće sjednice i svi predmeti biće upućeni su Vijeću za zaštitu vitalnog interesa Ustavnog suda Republike Srpske na odlučivanje.\nNa sjednici Zajedničke komisije Narodne skupštine i Vijeća naroda razmatrane su odluke i zaključci u vezi sa procedurom zaštite vitalnog nacionalnog interesa, predviđenom članom 70. Ustava Republike Srpske, dopunjenog Amandmanom LXXVII, koju je pokrenuo Klub delegata bošnjačkog naroda u Vijeću naroda Republike Srpske.\nRadi se o sljedećim zaključcima i odlukama: Zaključak o usvajanju Informacije u vezi antidejtonskog djelovanja Ustavnog suda BiH, broj: 02/1-021-143/20; Zaključak vezani za Informaciju u vezi antidejtonskog djelovanja Ustavnog suda BiH, broj: 02/1-021-144/20; Odluka o potvrđivanju Uredbe sa zakonskom snagom o izmjenama i dopunama Zakona o posebnom postupku eksproprijacije radi izgradnje Auto-puta Koridor Vc kroz Republiku Srpsku i izgradnje dionice Auto-puta „ 9. januar“, Banjaluka – Doboj, broj: 02/1-021-429/20; Odluka o prijevremenom stupanju na snagu Odluke o potvrđivanju Uredbe sa zakonskom snagom o izmjenama i dopunama Zakona o posebnom postupku eksproprijacije radi izgradnje Auto-puta Koridor Vc kroz Republiku Srpsku i izgradnje dionice Auto-puta „9 januar“, Banja Luka - Doboj, broj: 02/1-021-430/20; Odluka o potvrđivanju Odluke o prijevremenom stupanju na snagu Uredbe sa zakonskom snagom o izmjenama i dopunama Zakona o posebnom postupku eksproprijacije radi izgradnje Auto-puta Koridor Vc kroz Republiku Srpsku i izgradnje dionice Auto-puta „ 9. januar“, Banjaluka – Doboj, broj: 02/1-021-431/20; Odluka o prijevremenom stupanju na snagu Odluke o potvrđivanju Odluke o prijevremenom stupanju na snagu Uredbe sa zakonskom snagom o izmjenama i dopunama Zakona o posebnom postupku eksproprijacije radi izgradnje Auto-puta Koridor Vc kroz Republiku Srpsku i izgradnje dionice Auto-puta „9 januar“, Banja Luka - Doboj, broj: 02/1-021-432/20; Odluka o potvrđivanju Uredbe sa zakonskom snagom o dopunama Zakona o posebnom postupku eksproprijacije radi izgradnje Auto-puta i gasovoda dionice Vukosavlje - Brčko i Brčko - Rača, broj: 02/1-021-433/20; Odluka o prijevremenom stupanju na snagu Odluke o potvrđivanju Uredbe sa zakonskom snagom o dopunama Zakona o posebnom postupku eksproprijacije radi izgradnje Auto-puta i gasovoda dionice Vukosavlje - Brčko i Brčko - Rača, broj: 02/1-021-434/20; Odluka o potvrđivanju Odluke o prijevremenom stupanju na snagu Uredbe sa zakonskom snagom o dopunama Zakona o posebnom postupku eksproprijacije radi izgradnje Auto-puta i gasovoda dionice Vukosavlje - Brčko i Brčko - Rača, broj: 02/1-021-435/20; Odluka o potvrđivanju Odluke o prijevremenom stupanju na snagu Uredbe sa zakonskom snagom o dopunama Zakona o posebnom postupku eksproprijacije radi izgradnje Auto-puta i gasovoda dionice Vukosavlje - Brčko i Brčko - Rača, broj: 02/1-021-436/20; Odluka o prijevremenom stupanju na snagu Odluke o usvajanju Rebalansa Budžeta Republike Srpske za 2020. godinu, broj: 02/1-021-453/20 i Odluka o usvajanju Rebalansa Budžeta Republike Srpske za 2020. godinu, broj: 02/1-021-454/20.\nBudući da nije postignuta saglasnost na Zajedničkoj komisiji, sva pitanja biće proslijeđena Ustavnom sudu Republike Srpske radi donošenja konačne odluke o tome da li se predmetni zaključci i odluke odnose na vitalne nacionalne interese bošnjačkog naroda.\nMinistar finansija Republike Srpske Zora Vidović, koja je prisustvovala sjednici, prihvatila je dva od četiri amandmana Klub delegata bošnjačkog naroda u Vijeću naroda Republike Srpske. Kada je riječ o amandmanu 4. koji se odnosi na sredstva za otpremnine, ministarka Vidović je rekla da je amandman neopravdan, jer ta sredstva nisu ukinuta, nego samo po preporuci revizije prebačena na drugu stavku. , Predstavnici Kluba bošnjačkog naroda u Zajedničkoj komisiji odbili su prijedlog Ministarstva finansija pa je i Rebalans budžeta upućen Ustavnom sudu Republike Srpske na odlučivanje.\nSjednicom je predsjedavao predsjedavajući Zajedničke komisije Narodne skupštine Republike Srpske i Vijeća naroda Republike Srpske za usaglašavanje zakona, propisa i akata Nedeljko Čubrilović.


Vestbruk doveo Oklahomu na korak od plasmana u finale NBA lige\nKošarkaši Oklahome pobedili su Golden Stejt sa 118:94 u noći izmedju utorka i srede na svom parketu, pa su tako poveli sa 3:1 protiv aktuelnog šampiona u finalnoj seriji plej-ofa Zapadne konferencije NBA lige.\nRasel Vestbruk ostvario je svoj prvi “tripl-dubl” u plej-ofu od 36 poena i po 11 skokova i asistencija, dok je Kevin Durent postigao 26 poena uz 11 uhvaćenih lopti. Zapaženu ulogu u sinoćnem trijumfu imao je i Andre Roberson. On je postigao 17 poena, a pored toga imao je i 12 skokova.\n“Svaki meč igram kao da mi je poslednji, bez obzira ko je s druge strane. To je moj posao, kao što je moj posao i da brinem o timu…”, rekao je Vestbruk\nGolden Stejt, koji je tokom regularne sezone ostvario rekordne 73 pobede, po prvi put ove godine je pretrpeo dva uzastopna poraz, pa je tako došao u situaciju da u noći izmedju četvrtka i petka mora da zabeleži trijumf kako bi izbegao eliminaciju iz plej-ofa NBA lige.\nNajefikasniji u ekipi Golden Stejta bio je Klaj Tompson sa 26 poena, dok je dvostruki uzastopni MVP NBA lige Stef Kari postigao 19. On je imao samo šest pogodjenih šuteva iz igre u 20 pokušaja.\n“Želimo i moramo da se vratimo u ovu seriju. Dobra vest je da sada idemo kući. Očigledno je da kod kuće igramo dobro. Ideja je da ih pobedimo na svom terenu, da se delimično vratimo u ovu seriju, pa ćemo za dalje videti šta će biti”, rekao je trener Golden Stjeta Stiv Ker.\nDevet timova je u uspelo da preokrene situaciju u plej-ofu kada su gubili s 1:3 i bili na korak od eliminacije.\n“Današnja utakmica je gotovo, ali mislim da smo ovom pobedom sebe doveli u dobru poziciju. Moramo da se okrenemo sledećoj utakmici, jer svaka je posebna i u potpunosti drugačija od prethodne”, kazao je Vestbruk.\nOklahoma je posle prve četvrtine vodila s 30:26, a u drugoj je ta prednost uvećana za još 15 poena. Golden Stejt je u trećoj deonici bio nešto bolji rival, ali je tim Stiva Kera u poslednjoj deonici postigao samo 12 poena, što nije bilo dovoljno da se stigne izuzetno raspoložena ekipa Oklahome.\nPeta utakmica finalne serije plej-ofa izmedju Golden Stejta i Oklahome igraće se u noći izmedju četvrtka i petka u Kaliforniji.


Nemoćna je bila litvanska ekipa i da sa igračem više u polju ozbiljnije pripreti Borjanu. Gosti, izuzimajući pokušaj Riketsa pet minuta pre kraja, za 90 minuta gotovo da nisu uspeli da stvore ozbiljniju priliku, sve do duboke nadoknade kada su posle jedne loše reakcije Zvezdine odbrane uspeli da postignu utešni pogodak preko Topčagića. Međutim, vremena za senzaciju nije bilo.\nNa drugoj strani na isteku regularnog toka meča i tokom nadoknade od šest minuta Ben je uzdrmao prečku gola golmana Karduma da bi u nastavku akcije Vukanović bio zamalo neprecizan nakon pokušaja glavom. Jovičićev udarac završio je malo pored stative... Volej Pavkova koji je zamenio Marina prohujao je malo preko gola. I onda već pomenuti detalj iz 95. minuta i pogodak Topčagića koji na sreću crveno-belih nije uticao na ukupnog pobednika dvomeča.\nNa kraju ipak, Crvena zvezda – Suduva 2:1\nTim iz Ljutice Bogdana očekivano je izborio plasman u drugo kolo kvalifikacija za Ligu šampiona. Evidentan je veliki prostor za napredak u igri, čeka se uigravanje pojačanja sa ostatkom ekipe i ulazak u takmičarski ritam kroz utakmice.\nSve pohvale za prikazano večeras idu i na račun navijača Crvene zvezde. Najvatrenije pristalice na severnoj tribini istakle su transparente podrške Siniši Mihajloviću i Ognjenu Kuzmiću. „Rodio si se znajući samo za život, živeo si znajući samo za pobede, Siniša pobedi“ i „Kuzmiću izdrži“ bile su poruke Zvezdinog severa. Nisu Delije propustile priliku ni da se još jednom zahvale i pozdrave Vujadina Savića, doskorašnjeg kapitena našeg tima porukom: „Takva Zvezdaška porodica se rađa retko, za Saviće na Marakani uvek će biti rezervisano mesto“.\nNaredni meč Crvena zvezda igra u subotu u okviru prvog kola Super lige Srbije u kojem će na svom terenu dočekati povratnika u elitu, ekipu Javora. Početak susreta zakazan je za 20 sati.


Zapadne sile potpaljuju vatru na Kosovu i Metohiji i u regionu zato što nisu završile proces razbijanja srpskog naroda i čine sve da Srbi budu poraženi, ocijenio je nekadašnji predsjednik privremenog Izvršnog vijeća Kosova i Metohije Zoran Anđelković.\nKomentarišući današnji upad specijalaca ROSU na sjever Kosova, Anđelković je istakao da je to još jedan pokazatelj koji govori da Zapad potpaljuje vatru kako bi razbio Srbe.\n"Saopštenje Kfora, koje su prenijeli beogradski mediji, je sramotno, jer oni kažu da pažljivo prate situaciju i da prištinska policija sprovodi operaciju primjene zakona širom (samoproglašenog) Kosova. To dokazuje gdje su i na čijoj strani KFOR i NATO", rekao je Anđelković za Televiziju "Pink".\nOn je ukazao da srpski narod na sjeveru Kosova i Metohije, a naročito njegovi politički predstavnici, treba da se čuvaju da ne upadnu u opasnu zamku.\n"Na sastanku sa predsjednikom (Aleksandrom) Vučićem u Raškoj ljudi su govorili da ne treba izlaziti na lokalne izbore. Albanski lideri bi to voljeli, jer računaju da će im Brisel i NATO dozvoliti da u toj situaciji u srpskim sredinama postave svoja rukovodstva", rekao je Anđelković i zamolio predstavnike srpskog naroda da dobro razmisle o tome.\nVjosa Osmani se obrukala pred UN: Tvrdila da je u Srbiji ubijen Boris Tadić\nPredstavnica Prištine napravila incident u UN pa pričala o pjevačicama\nUjedinjene nacije o Kosovu\nUN: Nedostatak komunikacije uzrok problema; Selaković: Moraju biti zaustavljeni\nĐurić: Fon Kramonova treba da se stidi sebe, najneodgovorniji njemački političar


Sindikat Srbijagas - Socijalno-ekonomski savet doneo odluku da ne prihvati Nacrt zakona o rodnoj ravnopravnosti\nSocijalno-ekonomski savet doneo odluku da ne prihvati Nacrt zakona o rodnoj ravnopravnosti\nSocijalno-ekonomski savet je na današnjoj sednici doneo odluku da ne prihvati Nacrt zakona o rodnoj ravnopravnosti, jer ima dosta manjkavosti, a socijalni partneri nisu bili konsultovani.\nSadašnji nacrt zakona nije prihvatljiv za sindikate, Uniju poslovaca Srbije i Ministarstvo za rad, zapošljavanje, boračka i socijalna pitanja.\nStav SES-a je da je predloženi Nacrt neprihvatljiv i da bi iznova trebalo krenuti u njegovu izradu.\nMinistar za rad, zapošljavanje, boračka i socijalna pitanja Zoran Đorđević izjavio je dan ranije da je važno da Zakon o rodnoj ravnopravnosti bude funkcionalan i u interesu svih građana, te dodao da su primedbe na Nacrt imali i sindikati i Unija poslodavaca.\n"Zakon se nalazi kod nas u Ministarstvu i ne samo da mi imamo nekih suštinskih primedbi na Zakon i na njegovu sprovodivost, već ga imaju i sindikati i Unija poslodavaca", rekao je Đorđević, komentarišući izjavu predsednice Koordinacionog tela za rodnu ravnopravnost Zorane Mihajlović koja je rekla da će Nacrt tog zakona biti poslat Ministarstvu rada kako bi se oni bavili implementacijom.


Predsednik Srbije Boris Tadić apeluje da se ne umanjuju šanse za uspeh pregovora\nPredsednik Srbije Boris Tadić ponovo je apelovao na američke zvaničnike da izjavama ne umanjuju šansu za uspeh pregovaračkog procesa izmedju Beograda i Prištine i suprotstavio se stavu SAD da je rešenje statusa Kosova nezavisnost. Kako je izjavio novinarima, Tadić je to preneo i predsedniku SAD Džordžu Bušu sa kojim se kratko sastao u utorak. Tadić je rekao da je insistirao na tome da treba podržati pregovarački proces, a ne čekati 10. decembar i proglasiti nezavisnost.\n"Srbija će nastaviti konstruktivno da učestvuje u pregovorima i aktivno doprinosi pronalaženju kompromisnog rešenja. Na albansku stranu treba uticati da učestvuju u pregovorima, a ne da sede i čekaju 10. decembar", rekao je Tadić, koji u Njujorku učestvuje na Generalnoj skupštini UN.\nKako je rekao, treba da se ohrabre pregovori, a ne da se insistira na tome da se do 10. decembra ne radi ništa, već samo da dodje do nezavinsnosti i nametnutnog rešenja. Predsednik Tadić je naglasio da se u pregovaračkom procesu razgovara o budućem statusu Kosova, a ne o odnosima dve nezavisne države.\n"Nezavisnost Kosova i Metohije je neprihvatljiva za Srbiju, a kompromisno rešenje nema alternativu", rekao je Tadić.\nKranji efekat u sučaju nezavisnosti bio bi štetan za svaku stranu, rekao je Tadić i dodao da je pozicija Srbije je da spreči nezavisnost Kosova.Tadić je, osim Americi, uputio apel i pojedinim akterima u Srbiji koji u poslednjih nekoliko dana sve češće koriste "ratobornu retoriku". "Prošlo je vreme ratovanja, treba dati šansu pregovorima", istakao je Tadić.\nOn je, takodje, govorio o svom obraćanju pred Generalnom skupštinom UN, koja je zakazana u 9.30. U tom govoru, kako je rekao, insistiraće na stavu da je nezavisnost štetna u svakom slučaju i da je dogovor albanske i srpske strane nešto što je vrlo bitno.Ako bi se desilo da jedna strana bude zadovoljna, a druga nezadovoljna rešenjem statusa Kosova, opet bi se došlo do neke vrste konflikta, rekao je Tadić i objasnio da bi to imalo i odredjene ekonomske posledice i dovelo do urušavanja ekonomske perspektive i što se tiče Srbije i što se tiče Kosova.\nPovodom pregovora u petak u Njujorku, Tadić je rekao da albanska strana ubrzava ceo proces jer njoj to ide u korist, prvenstveno izjeve svetskih lidera koje govore o tome da je nezavinsnost Kosova rešenje koje je najprihvatljivije. Predsednik Srbije je ponovio da svi znaju da je status Kosova jedina tema pregovora u petak. Tadić je naveo i da je tokom poslednjih dana u Njujorku imao niz bilateralnih susreta, u kojima je zahtevao podršku poziciji Srbije u pregovorima, odnosno medjunarodnom pravu, kako je rekao, samim tim teritorijalnom integritetu i suverenitetu države Srbije.\nSrbija ima mnogo bolju poziciju danas nego pre nekoliko godina, čak godinu dana, podsetio je Tadić, dodajući da je pre godinu dana bilo potpuno izvesno da će Kosovo dobiti nezavinstonst, a da sada već stvari ne stoje tako.\n"Naša ideja je da zaustavimo brod koji je krenuo, ali ne možemo taj brod zaustaviti u trenutku", rekao je Tadić.\nPredsednik Srbije se sastao i sa generalnim sekretarom UN Ban Ki Munom.


Kirilenko: Nisam u sukobu sa predsednikom Evrolige - Sportklub\nKirilenko: Nisam u sukobu sa predsednikom Evrolige\nEuroleague Autor:Igor Jagličić13. feb. 201913:06 > 13:18\nAndrej Kirilenko (37), predsednik Ruske košarkaške federacije, uveren je da „sukob” između Evrolige i FIBA neće biti rešen, sve dok organizacije ne potpišu dokument kojim će se regulisati odnosi između njih.\nSuština konflikta je u tome da u kalendaru Evrolige nema nijednog takmičenja FIBA, što donosi preklapanje termina utakmica reprezentacija u kvalifikacijama za SP i mečeva elitnog evropskog klupskog takmičenja.\n„Imamo pat poziciju i ne vidim da će se u skorije vreme pronaći izlaz. Lično, spreman sam da učestvujem u pregovorima, ako je potrebno. Nemam nikakav neprijatan, ili negativan odnos prema bilo kome, iako sam u medijima pročitao da sam navodno u ratu sa predsednikom Evrolige, što nije tačno.\nKirilenko je dodao da su svi umorni od onog što se događa u košarkaškom sportu.\n„Reprezentacija gubi najbolje igrače zbog činjenice da klubovi iz Evrolige nemaju pauzu, dok su aktuelni tzv. prozori FIBA. Ali, dok ne bude sporazuma, neće biti ništa dobro u dokumentu, koji reguliše njihove odnose”, rekao je Kirilenko.


BOŠKO OBRADOVIĆ: Izdaja Kosmeta Se Ne Prašta, To Neće Proći Mirno! (VIDEO)\nBoško Obradović o trenutnom stanju u državi\nPredsednik Dveri Boško Obradović izjavio je za N1 da je osipanje broja ljudi na protestima samo „zatišje pred buru“, te da su se u prethodnih nedelju dana izdvojile tri grupe zahteva oko kojih mogu da se ujedine svi demonstranti – oslobađanje građana uhapšenih na protestima i odgovornost policijskog vrha, smena Kriznog štaba za suzbijanje koronavirusa, i poništavanje „lažnih izbora“ i formiranje prelazne vlade stručnjaka koja bi obezbedila uslove za poštene i slobodne izbore u roku od devet do dvanaest meseci.\nGrađani Srbije već nedelju dana protestuju u više gradova u zemlji, ali je primetno da se iz večeri u veče okuplja sve manje ljudi. Obradović je u Novom danu TV N1, međutim, istakao da je reč o „zatišju pred buru“, i da je uveren da protesti ne mogu stati, jer kako je objasnio, građani više nemaju drugi kanal preko kojeg mogu da izraze svoje nezadovoljstvo, osim na ulici koja je postala „narodni parlament“.\nI upravo su se u tom „narodnom parlamentu“, prema Obradovićevim rečima, iskristalisale tri grupe zahteva oko kojih se mogu ujediniti svi demonstranti.\nPrva grupa zahteva je oslobađanje više od 150 nedužnih građana koji su uhapšeni tokom protesta i odgovornost vrha policije koji je naredio brutalno prebijanje nedužnih građana, naveo je Obradović.\nDrugi set zahteva, dodao je, odnosi se na smenu članova Kriznog štaba za suzbijanje koronavirusa koji je, prema njegovoj oceni, izgubio poverenje i stavio se u službu režima.\nKonačno, treći set su konkretni politički zahtevi, a to su poništavanje „lažnih izbora“ i formiranje prelazne tehničke vlade stručnjaka, u kojoj neće biti ni predstavnici vlati, ni predstavnici opozicije, a koja bi sanirala epidemiju koronavirusa, pomogla oporavak srpske privrede i obezbedila uslove za održavanje poštenih i slobodnih izbora u roku od devet do dvanaest meseci, precizirao je gost Novog dana.\n„Sve naše razlike treba ostaviti za vreme kada Srbija ponovo bude slobodna i demokratska zemlja, do tada je najvažnije postići jedinstvo oko ovih važnih i konkretnih političkih zahteva. Protesti iako treba da budu mirni i nenasilni, ne smeju da budu ni neaktivni i mrtvi. U borbi protiv nedemokratskog režima dozvoljen je svaki oblik demkratskog otpora: i protesti, i demonstracije, i građanska neposlušnost, i blokade puteva, i blokade državnih instirucija“, poručio je Obradović.\nUpitan da li će se pridružiti lideru Dosta je bilo Saši Raduloviću u današnjem protestu ispred Upravnog suda koji bi trebalo da razmatra žalbe tog pokreta povodom parlamentarnih izbora, Obradović je rekao da podržava blokadu svih državnih institucija koje ne rade svoj posao, a naročito Ustavnog i Upravnog suda koji su „bukvalno ukinuli svoje nadležnosti“, ali da se sa Radulovićem nije saglasan u samo jednoj stvari – nije dovoljno poništavanje i ponavljanje „lažnih izbora“ pod istim uslovima, već je neophodno insistirati i na formiranju prelazne tehničke vlade.\nLider Dveri tvrdi i da režimski mediji forsiraju lažne vesti o suprostavljenosti građana na protestima i lidera opozicije. „Naravno da postoje oni koji ne veruju političarima. Ljudi na to imaju pravo, i ja ih pozivam – ako ste nezadovoljni, uđite u politiku, formirajte nove političke organizacije. Ja sam za smenu generacije u politici“, istakao je.\nObradović je podsetio i da je lično bio svedok „brutalne intervencije žandarmerije“ u Bulevaru kralja Aleksandra, kada su, kako je reka, bez ikakvog upozorenja i razloga počeli da biju sve redom, uključujući i njega. Spremnost da se vlast brani i brutalnim fizičkim prbijanjem uvek je završna faza jednog režima, ocenio je Obradović i pozvao ljude da i dalje izlaze na proteste.\nOsvrćući se na nastavak dijaloga Beograda i Prištine u četvrtak u Briselu, Obradović je upitao ko je ovlastio predsednika Vučića da pregovara o Kosovu i ocenio da je tema očigledno priznavanje „lažne države Kosovo“.\n„Budite uvereni da se izdaja u srpskom narodu ne prašta, i da ne može mirno proći. Naravno da ćemo svi biti na ulici, to je kršenje Ustava, Rezolucije 1244, i predsedničke zakletve. To je izdaja kompletne srspke istorije koja počiva na kosovskom zavetu. Nema važnijeg dražvnog interesa od očuvanja Kosova“, rekao je Obradović i poručio Vučiću da će krivično odgovarati za priznjanje okupacije i kršenje Ustava, suvereniteta i teritorijalnog integriteta.\nPrethodni tekstZAVRŠEN SASTANAK: Vučić se konsultovao oko sastava Vlade!\nSledeći tekstKISIĆEVA: Dugo ćemo se boriti protiv ovog virusa (UŽIVO)\nBOŠKO: Opozicija hitno da nađe svog Krivokapića! Izvinjenje Bodirogi i Lomparu!


6 Mar 2021 - 16:00 Sport Link\nKako prenosi Sport Klub, aktuelni Moto GP šampion Đoan Mir i njegov timski kolega Aleks Rins otkrili su novi dizajn Suzukija za predstojeću sezonu.\nSuzuki je poslednji tim koji je prezentovao novi motor, a prekrivač sa modela GSX-RR Suzukija skinuli su Đoan Mir i Aleks Rins, uoči početka zvaničnog testiranja u Kataru.\nGlavna vizuelna razlika je uključivanje novog sponzorstva kompanije Monster Enerdži.\n„Zaista sam srećan što imam novog partnera, koji će sa nama početi ovo izazovno putovanje„, rekao je vođa Suzukijevog novog projekta Shiniči Sahara i dodao:\n„Nadam se da će naša nova ‘mašina’ izgledati mnogo jače i hladnije“.\nMir je prošle godine započeo svoju drugu sezonu u kraljevskoj klasi bez pobedničkog postolja, ali se na kraju upisao u istoriju Suzukija osvojivši prvu titulu za taj tim od 2000. godine. Rins se vratio na stazu posle iščašenja i preloma ramena na prvoj trci sezone u Heresu i slavio je u Aragonu. Šampionat je završio na trećem mestu.\nOvogodišnji Moto GP šampionat startuje Velikom nagradom Katara 28. marta i moći ćete da ga pratite na kanalima Sport Kluba. Testiranja na stazi “Losail” počela su u subotu.\nMir: Nije još vreme da nosim jedinicu\nŠampion kraljevske klase Đoan Mir rekao je da želi da se bori za odbrani titule, ali da je glavni cilj njegovog tima da zapravo napreduje u kvalifikacijama.\nMladi Španac je prošle sezone stigao do trona i Suzukiju doneo prvu titulu posle dve decenije. Mir je titulu osvojio zahvaljujući konstantnosti, iako mu je ona i te kako falila u kvalifikacijama, što ga je kasnije i koštalo u pojedinim trkama.\n„Moj glavni cilj, kao i mog tima, jeste napredak u kvalifikacijama. Već znamo da smo u trkama dovoljno brzi, ali ako imate bolju poziciju na startu jasno je da vam je lakše da se borite za podijum ili pobedu. Moramo da napredujemo na tom polju i zbog toga želim da se fokusiram na testiranja, da bih mogao da napravim korak napred“, rekao je Mir na prezentaciji Suzukija, „Ove godine sam se spremao bolje nego prethodne, fizički se osećam dobro, imao sam vremena da se odmorim i treniram. Uživam u ovom trenutku jer volim period pred početak sezone i mogu da pokušam da budem što spremniji. Ali, i jedva čekam početak, uz novu motivaciju, i da započnem borbu za titulu ponovo i da vozim dobro kao prošle godine“.\nMir je ranije istakao da se ne oseća kao favorit pred ovogodišnji šampionat, već samo kao onaj kojeg će svi želeti da pobede. A što se tiče rivala koji će želeti da ga svrgnu sa trona, jasno je ko se izdvaja.\n„Smatram da će Morbideli biti jak protivnik, ali je teško izdvojiti favorite. Ako bude dobro, Marka će biti teško pobediti, a isto važi i za mog timskog kolegu Aleksa. Moraćemo da se postaramo da obojica budemo na visokom nivou, da ohrabrujemo jedan drugog, a to će prirodno dovesti i do napretka motora, takođe. Prošle sezone smo se borili na svakoj trci kao da je poslednja i davali smo svaki put 100 odsto od sebe“, naglasio je Mir.\nIako je imao priliku da promeni broj na motoru i umesto 36 na svoj Suzuki stavi jedinicu, mladi španski motociklista je odlučio da to ne učini. Upitan da objasni razloge, odgovorio je:\n„Gledajući u budućnost smatram da moj rad nije gotov. Nadam se da ću jednog dana nositi broj jedan, ali sada nije vreme. Imam 23 godine i smatram da nije pravo vreme. Ako jednog dana osvojim titula kao Markes ili Rosi, osam ili devet, ako bude moguće to postići, promeniću broj. Broj 36 predstavlja vredan rad, a broj jedan hvalisanje. Želim da nastavim da pobeđujem, da se borim, to je nešto što je u mom karakteru, ne želim da se opustim ili odustanem“.\nOvogodišnji Moto GP šampionat startuje 28. marta Velikom nagradom Katara na stazi „Losail“, gde su u subotu počela predsezonska testiranja. Ekskluzivni prenosi tokom cele sezone čekaju vas na kanalima Sport Kluba.


U Britaniji se održavaju parlamentarni izbori\nDžeremi Korbin i Tereza Mej\nU Velikoj Britaniji se danas održavaju vanredni parlamentarni izbori kojima dominiraju teme Bregzita i zdravstva.\nPremijerka Tereza Mej je izbore raspisala da bi ojačala legitimitet u pregovorima sa Evropskom unijom o izlasku Britanije iz EU.\nMej i lider opozicione Laburističke partije Džeremi Korbin juče su se vratili ključnim temama izbora, pošto je proteklih dana bezbednost dominirala kampanjom posle dva teroristička napada.\nGlavna poruka premijerke na skupu u Londonu bila je usmerena na Bregzit uz obećanje da će izlazak zemlje iz EU doneti više poslova i bolju saobraćajnu povezanost.\nKorbin je na mitingu u Glazgovu upozorio da Nacionalni zdravstveni sistem ne može da izdrži još pet godina nedovoljnih finansija, manjka radnika i privatizacije.\nPrema najnovijim anketama, prednost britanske Konzervativne partije nad laburistima pred vanredne parlamentarne izbore znatno je manja nego pre mesec dana i varira između jedan i 12 odsto, prenosi BBC.\nPored konzervativaca i laburista mestima u parlamentu se nadaju i Zelena partija, Liberalne demokrate, Škotska nacionalna partija i evrofobna Partija nezavisnosti Velike Britanije (UKIP).


TotalCar.rs » Lista čekanja od 9 meseci za Range Rover (2014)\n0 komentara 9513 pregleda\nKada su u pitanju automobili poput Lamborghini Aventadora, poduže liste čekanja nisu nikakva retkost. Zapravo, kada je Lamborgini Aventador debitovao pre dve godine, na njega se čekalo i do 18 meseci. Tip automobila koji nije često povezivan sa dugim listama čekanja jesu SUV-ovi. Međutim, ovo pravilo ne odnosi se na Range Rover Sport.\nNakon predstavljanja modela za 2014. ove godine, potražnja za novim Range Rover Sportom, ali i za standardnom verzijom, prevazišla je očekivanja ovog proizvođača. Zapravo, potražnja za ovim automobilom je za neverovatnih 40 odsto veća od očekivane, što rezultira dugim listama čekanja. Trenutna dužina ove liste iznosi 6 meseci za standardni Range Rover, dok će kupci Range Rover Sport (2014) modela na isti čekati najmanje 9 meseci.\nPotražnja Range Rover modela najveća je u Kini, uprkos tome što je njegova cena na ovom tržištu preko 400.000 dolara. Kineski kupci su, međutim, spremni i da plate specijalnu cenu od 80.000 dolara kako bi izbegli čekanje od 9 meseci i dobili svoj automobil što ranije. Ipak, malo je toga što će Land Rover moći da uradi kako bi izašao u susret nestrpljivim kupcima. Kompanija u Solihalu već radi 24 sata dnevno, svih sedam dana u nedelji.


Matijević vraća Slaviju luks - Ekonomija - Dnevni list Danas\nPočetna » Ekonomija » Matijević vraća Slaviju luks\nPrivredni sud osporio odluku izvršitelja da zakaže licitaciju i proda beogradski hotel\nMatijević vraća Slaviju luks\nHotel Slavija ipak nije trebalo da bude prodat pre nego što se pravosnažno ne utvrdi da li zaista duguje austrijskom Fil Šaru dva miliona evra, odlučio je Privredni sud u Beogradu.\n2Piše: M. N. Stevanović 01. februara 2018. 13.30\nTime je ukinuto rešenje javnog izvršitelja Marka Vukićevića na osnovu koga je održana licitacija i hotel u centru Beograda sredinom januara prodat firmi Mat Real Estate Petra Matijevića. On je prihvatio klauzulu da objekat neće moći da preuzme dok Privredni sud ne odluči da li je licitacija zakazana zakonito. Prema saznanjima Danasa, Matijević je ispoštovao rok od 15 dana i uplatio izlicitirani iznos od 6,5 miliona evra. Nakon toga stiglo je rešenje suda koje je unelo potpuni obrt u ovom slučaju.\n– Još u junu prošle godine zatražili smo od izvršitelja da odloži prodaju, ali nam je on mesecima uskraćivao mogućnost za pravni lek, i umesto za pet dana, koliko je zakonski rok, odgovor nam je dostavio nakon što je zakazao licitaciju, tek 3. januara ove godine. Odmah smo se obratili Privrednom sudu i on je potvrdio naše navode da treba sačekati okončanje postupka za poništaj arbitražne odluke koja je osnov za ovu prodaju – kaže za Danas direktor Slavija hotela Veselin Jovićević.\nOn navodi da su se, čekajući odgovor izvršitelja, obraćali Komori javnih izvršitelja kao i nadležnom odeljenju Ministarstva pravde, kao regulatornom telu, ali da se ni jedna od tih institucija nije udubila u predmet i stale su iza radnji svojih predstavnika.\n– Akteri u ovom slučaju dali su sebi za pravo da određuju sudbinu 200 zaposlenih i da krčme i rasprodaju imovinu Slavija hotela. Ja sam ipak verovao da će konačni epilog biti na sudu i da će na kraju biti potvrđeno ono što stalno ističem, da Slavija nikom ništa ne duguje. Upravo to su ovom ishitrenom procedurom hteli spreče, a vidljivo je bilo jer je Fil Šar u startu opstruisao ročište zakazano u parnici za poništaj odluke arbitraže. Navodno, njihov advokat nije dobio poziv koji je nama, inače, uručen dva meseca ranije. Verujem da će nakon ove odluke Privrednog suda prestati sa opstrukcijom, više im nije u interesu i siguran sam da će prvostepena odluka brzo biti doneta – kaže Jovićević.\nPoslovodstvo hotela osporava da je ostao bilo kakav dug iz zajedničkog posla organizacije kockarnice sa Fil Šarom. Tadašnji vlasnik te firme registrovane u Austriji bio je kontroverzni biznismen Branislav Šaranović, a nakon što je ubijen u beogradskom naselju Dedinje, zahtev za naplatu podnela je njegova supruga Katarina, koja je nasledila Fil Šar kao firmu bez imovine, prometa i zaposlenih. Iako nije bilo dokumentacije koja bi to potkrepila, poslovodstvo Slavije objašnjava kako je arbitražno veće, sastavljeno od pravnika, poverovalo njenoj tvrdnji da je Šarčević ulagao u taj posao, ali je ipak bez ekonomskog veštačenja, smanjilo ukupno potraživanje od oko sedam na dva miliona evra. Na odluku arbitraže nije moguće uložiti prigovor, ona je izvršna i jedino se može osporavati u parnici, koju su hoteli Slavija pokrenuli i zbog toga zatražili od izvršitelja da odloži prodaju do dobijanja pravosnažne presude.\nTaj argument prihvatio je Privredni sud, jer bi u slučaju uspeha u toj parnici, nastao osnov za protivizvršenje. Međutim, Slavija u tom slučaju ne bi mogla uspešno da povrati novac jer je poverilac strano pravno lice sa sedištem u Austriji i bez imovine u Srbiji.\n„Izvršni dužnik je u konkretnom slučaju učinio verovatnim da bi usled sprovođenja izvršenja pretrpeo nenadoknadivu štetu i to štetu veću od one koju bi zbog odlaganja pretrpeo izvršni poverilac“, navodi se u jučerašnjem rešenju Privrednog suda. Dodaje se i da Srbija sa Austrijom nema potpisan bilateralni sporazum o priznanju i izvršenju sudskih odluka u obligacionim sporovima, što bi dodatno otežalo eventualni povraćaj novca ukoliko bi se utvrdilo da dug ne postoji. Takođe, sud ističe i da je vrednost hotela koji je bio na licitaciji višestruko veća od duga koji je istakao Fil Šar, kao i da je to potraživanje obezbeđeno jer je u katastar upisana zabeležba rešenja o izvršenju.\nSudsko veće je utvrdilo kako je „pogrešno javni izvršitelj ocenio da nema mesta usvajanju predloga za odlaganje postupka izvršenja do pravosnažnog okončanja navedenog parničnog postupka kojim se traži poništaj arbitražne odluke“ i naložilo da to ispravi.\nPo zakonu, kao i do sada\nOd javnog izvršitelja Marka Vukićevića zatražili smo informaciju kako će postupiti nakon odluke Privrednog suda, odnosno da li će doneti odluku o odlaganju izvršenja, kao i da li će biti poništena prodaja, a kupcu vraćen novac.\n„Obaveštavamo vas da će kao i do sada javni izvršitelj postupati u skladu sa zakonom i odlukama suda. Shodno članu 494. Zakona o izvršenju i obezbeđenju, javni izvršitelj je dužan da kao poslovnu tajnu čuva podatke koje je saznao u obavljanju delatnosti, te Vas obaveštavamo da informacije ne možemo da dajemo licima koja nisu učesnici u postupku“, odgovoreno je iz kancelarije izvršitelja.\npetar matijevic, slavija luksBeograd\nZbog napada na novinara poslanik SNS-a Mirko Krlić obavezan da plati 300.000 dinara\nIzvršenje u vanrednom stanju\nAlkohol i beli luk lažne ubice kovida 19\n02. februara 2018. u 06.15\nInstitucija izvrsitelja i neogranicena prava koja su im data,smisljeni su da se privede kraju pljacka imovine kako firmi tako i privatnih lica.\n02. februara 2018. u 08.54\nKoja muljacinaaaa auuuu !!!!\nŠta je gora mera, 100 evra ili 800 evra?\nVacić u ćoše, „Kep“ na tablu


SUTRA SE OTVARAJU PONUDE ZA ZAKUP ŠTANDOVA NA „DANIMA PIVA”: Najskuplje na Trgu Zorana Đinđića – Zrenjanin\nSUTRA SE OTVARAJU PONUDE ZA ZAKUP ŠTANDOVA NA „DANIMA PIVA”: Najskuplje na Trgu Zorana Đinđića\n17/07/2018 20/07/2018 List Zrenjanin\nOtvaranje ponuda za zakup prostora namenjenog postavljanju štandova na predstojećim „Danima piva” (koji će se održati od 27. avgusta do 2. septembra) zakazano je za 18. jul u Multimedijalnoj sali gradske kuće (soba 101) sa početkom u 11 časova.\nOve godine postupak davanja u zakup i eventualnog javnog nadmetanja održava se tri sedmice ranije u odnosu na 2017. godinu. Tada su izlicitrane zakupnine bile dvostruke u odnosu na početne, pa i više toga! Na primer, lokalcija Trg Zorana Đinđića kod Vojvođanske banke površine oko 500 kvadratnih metara zakupljena je za 2.450.000 dinara. I ove godine to je najviše cenjena lokacija: početna cena zakupa je 400.000 dinara.\nOko 8,5 miliona dinara je približan zbir početnih cena zakupa svih štandova i lokacija na Žitnom trgu za prodaju pića i hrane, prostora na Trgu Zorana Đinđića – za prezentaciju jedne pivare, Luna parka na prevlaci Begejske petlje i lokacijama na pešačkom mostu i kod centralne apoteke.\n← ISKLJUČENJA STRUJE: Sutra bez struje dva kvarta u Zrenjaninu\nPREDSTOJEĆEG VIKENDA TURNIR U ODBOJCI NA PESKU: Dve domaće ekipe u glavnom žrebu →


Vreme 624 - Amerika–Irak–svet : Opasna igra -->\nGotovo sva istraživanja javnog mnjenja otkrivaju da Amerikanci i posle 15 meseci u velikom broju podržavaju spoljnu politiku predsednika Džordža Buša. Ipak priznaju da ih uznemiravaju zvuci ratnih truba, strepe od najavljene masovne vakcinacije protiv velikih boginja (biološki rat kao da ih više plaši od "klasičnog"), voleli bi ipak da Amerika u "taj rat protiv Sadama" krene uz saglasnost Ujedinjenih nacija. Međutim, velike upitanosti, a kamoli glasnog i masovnog protivljenja najavljenom ratnom pohodu na Irak nema.\nPetnaest meseci posle terorističkog napada na Njujork i Vašington Amerika zapravo još ne dovodi u pitanje ni Bušovu politiku, ni taktiku, ni strategiju njegovog rata protiv terorizmma.\nU Evropi, Aziji, Južnoj Americi, Africi sve su glasniji kritički tonovi protiv najavljenog rata, pa i same uloge Sjedinjenih Američkih Država u novijim globalnim zbivanjima.\nTako, na primer, Džon Pilger u londonskom "Gardijanu", apostrofira neke glavne obmane, mitove i laži u "ratu protiv terorizma":\nFanatici koji su izveli teroristički napad na svetski trgovinski centar i još neke objekte u Americi nisu došli ni iz Iraka, ni iz Avganistana, već iz Egipta i Saudijske Arabije. Na ove zemlje nije pala niti jedna jedina američka bomba: umesto toga 5000 civila poginulo je u Avganistanu od bombi koje je bacio Ujka Sam. Među ubijenima je i četrdesetoro svatova, mnogo dece i žena\nkoji su došli na venčanje. Šta se danas dešava u Avganistanu, izgleda da za američke medije više nije mnogo zanimljivo. Koliko su tačne tvrdnje nekih francuskih uticajnih novina da u ovoj zemlji ponovo cveta proizvodnja i veliki, opasni biznis opijumom i da CIA vuče konce?\nPATRIOTSKI ZAKON: A šta se dešava u "najdemokratskijoj zemlji na svetu"? Neke humanitarne i nevladine organizacije, ali i mnogi evropski i južnoamerički mediji ističu da su američke vlasti odmah posle 11. septembra uhapsile i odvele u koncentracioni logor Gvantanamo Bej na Kubi nekoliko stotina osumnjičenih. Nadležni nisu pružili nikakve dokaze protiv ovih ljudi koji su zatočeni protivno svim međunarodnim zakonima i ratnim konvencijama. Po novom drakonskom Patriotskom zakonu, FBI ima zapravo carte blanshe da zadire u vrlo privatnu sferu života svakog stanovnika ove zemlje, što uključuje i prisluškivanje telefonskih razgovora, zavirivanje u elektronsku komunikaciju, pa čak i raspitivanje šta sumnjivo lice čita u svojoj lokalnoj biblioteci.\nPilger nudi čitavu lepezu argumenata kojima potvrđuje svoju tezu da predstojeći napad nema mnogo veze s borbom protiv "oružja za masovno uništavanje", kako tvrdi propagandna kampanja orkestrirana u Vašingtonu i Londonu: Amerika zapravo želi, tvrdi Pilger, da kontroliše drugo najveće nalazište nafte na svetu.\nNjegovi zapadnoevropski istomišljenici ocenjuju da je većina medija s obe strane okeana nekritično uključila u ovu opasnu igru: kao puki provodnici, primaju i prenose zvanične poruke Vašingtona, koje su zapravo poluistine, obmane i laži. Istina, deo liberalnih medija u Francuskoj, Nemačkoj i Italiji otvoreno raskrinkava neke dobro skrivane činjenice. Na primer, da je Amerika banja za teroriste! Sjedinjene Američke Države su jedina zemlja koju je Međunarodni sud pravde optužio za terorizam (u Nikaragvi), ali koja je stavila svoj veto u Savetu bezbednosti na rezoluciju kojom se sve zemlje članice pozivaju da poštuju međunarodni zakon.\nBuš je u sasvim drugom kontekstu, iz svog bunkera, posle 11. septembra nedvosmisleno poručio: "Pobedićemo u ratu protiv terorizma, uhvatićemo te zlikovce gde god da su, bez obzira na to koliko će nam za to biti potrebno vremena".\nLiberalni komentatori s prilično uverljivosti dokazuju da su Al Kaidini kampovi za treniranje u Avganistanu "dečji vrtići" u poređenju sa sličnim kampovima u SAD, prvenstveno sa Fort Beningom u Džordžiji, vodećom visokom školom za specijalne akcije. Donedavno je ova vojna institucija imala gotovo poetično ime The school of the Americas: ovde su se školovali razni specijalci, paramilitarci, obeveštajci, tajni i javni agenti, stručnjaci u mračnoj veštini terorizma. Navodno je na ovim "univerzitetima" obučeno oko 60.000 stručnjaka ovog profila.\n"Gardijan" nudi konkretan primer za ovu tvrdnju: kada je 1993. Komisija za istinu koju su Ujedinjene nacije formirale za Salvador imenovala oficire salvadorske vojske koji su počinili najveće zločine, ispostavilo se da je dve trećine ovog oficirskog kadra obučavano i trenirano u Fort Beningu i onda poslato na zadatak u domovinu. Diplomci s ove specijalne američke škole bili su i na čelu Pinočeove tajne policije, a rukovodili su i najvećim koncentracionim kampovima u Čileu.\nTreba reći da je pod pritiskom liberalnijeg dela američkih medija američka vlada bila prisiljena da javnosti da na uvid "udžbenike" i specijalna skripta namenjena učenicima ove škole: ova štiva nedvosmisleno otkrivaju da se kao uobičajene metode preporučuju ucene, zlostavljanje, ubistva, pa i hapšenje porodica važnih svedoka.\nDeo medija na svim meridijanima oštro kritikuje Bušovu administraciju i zbog zveckanja oružjem, ali i zbog dvostrukih moralnih i političkih aršina, kao i zbog činjenice da je najmoćnija zemlja na svetu koja istovremeno i najviše doprinosi globalnom zagrevanju odbila da u Kjotu potpiše deklaraciju koja bi regulisala ovaj veliki globalni problem. Oštre kritike Sjedinjene Američke Države doživljavaju i zato što je ova administracija odbila da prizna Međunarodni krivični sud, što minira mnoge poteze Ujedinjenih nacija od Bliskog istoka, do Afrike i Južne Amerike.\nViše kanadskih komentatora, ali i njihovih kolega s drugih meridijana ogorčeno piše da su Bušovi ljudi na samitima u Kanadi i Indoneziji blokirali stotine miliona dolara koje su trebalo da odu najugorženijima na Zemljinoj kugli, onima koji nemaju ni hrane, ni čiste vode, ni struje.\nRUŽNI AMERIKANCI: Londonski "Tajms", ali, recimo, i pariski "Mond" slično opisuju globalno raspoloženje prema Ujka Samu: veći deo sveta doživljava Ameriku kao arogantnu, uobraženu i agresivnu velesilu koja je krajnje neosetljiva i apsolutno nezainteresovana za svetske probleme, za sve veći jaz između bogatih i siromašnih. Amerika malo drži do mišljenja drugih, pa i svojih NATO saveznika.\nNije nimalo slučajno da antiamerikanizam postaje globalni fenomen. Gotovo da nema vodećeg svetskog lista koji nije objavio rezultate najvećeg istraživanja javnog mnjenja u istoriji koje je u 44 zemlje na svim kontinentima sproveo američki istraživački centar Pju gloubal etitjuds (Pew Global Attitudes). Ovo otkriva da antiameričko raspoloženje u svetu raste. Amerika, njena kultura, way of life još izazivaju i divljenje i simpatije u velikom delu sveta, ali plima nezadovoljstva, antipatije, pa i otvorene netrpeljivosti opasno raste, pokazalo je ispitivanje 38.000 ljudi na svim kontinentima. I ovo, ali i neka manja ispitivanja javnog mnjenja, pokazuju stalni porast negativnih osećanja prema Sjedinjenim Američkim Državama ne samo na kriznim tačkama najvećih konflikata (Bliski istok, centralna Azija) već i u tradicionalno prijateljskim i savezničkim zemljama kakve su Nemačka, Kanada, Francuska.\nIstraživači su "izmerili" da u brojnim zemljama negativne emocije naročito podgreva najavljena invazija na Irak: antiameričko raspoloženje raste u Britaniji, Rusiji, Turskoj, Francuskoj, Nemačkoj. U ovim zemljama preovladava uverenje da se rat neće voditi zbog "brige za demokratiju i ljudska prava", pa ni zbog "oružja za masovno uništenje", već prvenstveno iz vitalnih američkih interesa koji mirišu na naftu.\nKoliko Ameriku brine ova slika Ujka Sama kao "Ružnog Amerikanca" u svetskom ogledalu? Ima nešto neobično u američkoj psihi: oni su iskreno ubeđeni da žive u najboljem od svih mogućih svetova i ni izdaleka nisu svesni ovih negativnih globalnih emocija i percepcija. Ali, ne samo da ih ne potresa mnogo šta svet misli o njima, ne vole kritike da čuju ni od svojih, od Noama Čomskog, na primer, koji je odmah posle septembarske tragedije javno poručio da je od ključne važnosti kako će Amerika odgovoriti na napad: ako moćni i bogati odgovore ekstremnim nasiljem, to će samo doprineti eskalaciji spirale zla i nasilja. Ova i slična razmišljanja su ocenjena i marginalizovana kao "nepatriotska", pa i "izdajnička".\nJedan od velikih mitova o Americi je da takozvana sloboda govora, inače garantovana Ustavom, ima jaku tradiciju u javnoj kritičkoj misli i protestu. Čak su i liberalne šezdesete ovaj atribut ponele tek posle nekoliko godina rata u Vijetnamu kada su poginule već hiljade Amerikanaca. Pre toga mnogo upitanosti, a kamoli antiratne retorike, u medijima i javnosti nije zapravo ni bilo. Interniranje svih Amerikanaca japanskog porekla u posebne koncentracione logore posle Perl Harbura decenijama je bilo tabu tema o kojoj je Amerika otvorenije progovorila tek krajem devedestih.\nZašto Buš još ima veliku podršku u "ratu protiv terorizma" koji je, kako on poručuje, najbolji put za bezbednu budućnost? Zašto se na gotovo sve "bušizme", kratke, površne, a često i apsurdne predsedničke poruke naciji prosečan Amerikanac lako "prima"? Možda odgovor treba tražiti u činjenici da prosečan Amerikanac ne zna gotovo ništa o ostatku sveta i sve njegove slike su manihejske: mediji i holivudski stereotipi decenijama ga ubeđuju da je svet podeljen na dobre i loše momke, pa se "bušizam" "Mi nikada nismo bili osvajačka nacija. Mi smo nacija oslobodilaca", prima kao aksiom.\nDrugačiji tonovi ipak počinju da se probijaju: nedavno se pojavilo otvoreno pismo američkoj javnosti, ali i svetu koje je potpisalo 100 Amerikanaca poznatih imena u svetu umetnosti, literature, nauke:\n"Jednog dana se neće moći reći da narod Sjedinjenih Država nije ništa uradio kada je njegova vlada objavila rat bez granica i kada je uspostavila nove, rigidne mere represije. Mi smatramo da upitanost, kritika i protest moraju da budu prisutne i zaštićene institucije u ovom društvu. Za ova prava se mora boriti. I mi smo takođe bili šokirani užasnim događajima 11. septembra, ali gotovo da žalost za nastradalima još nije bila počela, a naši politički lideri su lansirali duh osvete. Vlada se sada otvoreno sprema da krene u rat protiv Iraka, zemlje koja nije povezana sa 11. septembrom.\nMi ovo poručujemo svetu: isuviše puta u istoriji ljudi su čekali da reaguju tek onda kada je bilo prekasno. Pozivamo sve da inspiraciju nađu u borbi onih koji su se borili protiv ropstva i svih onih koji su se borili za velike ideale slobode. Svi su oni počeli kao disidenti. Pozivamo sve koji slično misle širom sveta da nam se pridruže."\nSada, kada su se i u američkim medijima, ali i široj javnosti eto pojavile izvesne pukotine o svrsishodnosti i neminovnosti ratnog napada na Irak, u javnosti, ali i u najvećem delu medija kao da ima nostalgičnih tonova zato što više nema onog jedinstva, solidarnosti i jednoglasnosti kao odmah posle 11. septembra kada su svi spontano istakli zastave. Sada se mnogima ne dopada ovo buđenje iz tog zavodljivog sna – 15 meseci posle tragedije zastave se još vijore, Amerikanke nose minđušice zastave, a većina – ćuti i sluša ratne trube…


Brnabić: SAD formiraju timove za zapadni Balkan, pojačavaju političko prisustvo - Glas Srpske\nTanjug 24.09.2021 21:05\nNjUJORK - Premijerka Srbije Ana Brnabić izjavila je danas u Njujorku da SAD trenutno formiraju timove koji će se baviti zapadnim Balkanom i da očekuje da će ta zemlja već u narednim danima ili nedjeljama posvetiti veću pažnju političkim pitanjima i provokacijama u regionu.\nBrnabićeva je to izjavila srpskim medijima poslije sastanka sa podsekretarkom za politička pitanja u Stejt departmentu Viktorijom Nuland, sa kojom je razgovarala i o trenutnoj situaciji na KiM.\nPremijerka je ocijenila da je taj sastanak bio odličan, iskren i otvoren.\n“Amerika je u procesu formiranja timova koji će se baviti Zapadnim Balkanom. To je kod njih ta smena generacija koja se trenutno dešava i očekujem svakako da će u narednim danima i nedeljama imati i veće američko prisustvo i veću njihovu pažnju političkim pitanjma i svim provokacijama koje se dešavaju”, navela je Brnabićeva.\nKako je rekla, Nulandova se interesovala na sastanku o tome šta Srbija očekuje od slovenačkog predsjedavanja EU do kraja ove godine.\n“Zatim, šta očekujemo od razgovora sa evroparlamentarcima oko izbornih uslova i da ukoliko se nastavlja reforma u oblasti vladavine prava, da ćemo imati u razgovoru između SAD i EU, jaku podršku SAD. Jako dobar razgovor sa osobom koja utiče na to kako izgleda politika SAD na Balkanu, a ne osobom koja izvršava tu politiku. Juče sam kasno uveče imala dobre sastanke na marginama (Generalne skupštine UN) i sa (austrijskim) kancelarom Sebastijanom Kurcom, kao i odličan sastanak sa ministrom spoljnih poslova Finske, čija nam je podrška izuzetno važna za evropske integracije”, navela je premijerka.\nPodsjetila je da će se danas sastati sa generalnim sekretarom UN Antonijom Guterešom i da će se posle obratiti na generalnoj debati u UN.